Masih Bayi Tetapi Kini Akan Menjalani Pembedahan Kali Ketiga Akibat Masalah Usus. Kasih Bapa Ini Meruntun Jiwa.

Berat mata memandang berat lagi bahu yang memikul apabila membaca kisah perjuangan melawan penyakit dihadapi oleh bayi yang masih kecil ini. Jika kisah sedih adik Ainul Mardhiah berakhir dengan kegembiraan, di harap begitu juga dengan kisah bayi ini, Muhammad Zahiruddin yang mengalami masalah usus. Lebih meruntun jiwa, pada usia dua bulan lebih, bayi ini pernah melalui tiga kali jantungnya berhenti berdegup dan melalui dua kali pembedahan.

Ikuti perkongsian kisah bapa ini mengenai anak ketiganya yang meruntun jiwa. Semoga perkongsian ini dapat membantu keluarga ini dalam soal kewangan supaya anaknya kembali sihat dan lincah seperti bayi lain.

Perkembangan terbaru zahiruddin sekarang doktor dh mula menaikkan kuantiti susu untuknya, buat masa sekarang dia dah mula minum susu sebanyak 30ml melalui mulut dan 10ml tiap jam melalui tiub.

Berat badan zahiruddin juga telah mencecah ke 5.1 kg, cuma sedikit lagi untuk mencapai target yang ditetapkan sebelum menjalani pembedahan yang ke 3.

Untuk Pembedahan Ketiga

Doktor memerlukan 6-7kg berat badan Zahiruddin untuk membuat pembedahan ketiga.

Diharap berat anak kami akan terus meningkat dan segalanya akan berjalan dengan lancar.

Doakan agar Zahiruddin akan akan cepat sembuh dan kembali sihat seperti bayi-bayi yang lain.

Kisah meruntun jiwa

Terdahulu, bapa kepada bayi ini telah berkongsi kisah duka ini 10 May lalu yang telah meruntun jiwa yang membaca perkongsiannya. Ibu bapa mana yang tidak duka apabila anak yang diharapkan sihat dan sempurna selepas lahir, sebaliknya. Sebak kisah ini. Kisah ini juga telah menarik perhatian ramai dan ada yang turut memberikan sumbangan.

Muhammad Zahiruddin lahir pada 22 Febuari Hari Jumaat pada pukul 4.27 petang di Hospital *****. Zahiruddin lahir ketika usia kandungan isteri 38 minggu.

Ketika proses menyambut kelahiran tersebut isteri saya mengalami kesulitan sedikit di sebabkan bayi dalam kandungan seakan lemah serta tidak memberikan kerjasama sepanjang proses kelahiran menyebabkan doktor yang menyambut bayi kami tersebut terpaksa menarik sedikit kepala bayi kami bagi membantunya keluar kerana di khuatiri lemas di dalam.

Selepas selamat dilahirkan doktor menyuruh saya keluar dari labour room tersebut bagi meneruskan proses memotong tali pusat serta menjahit isteri. Kemudian anak kami di ambil untuk di bersihkan terlebih dahulu sebelum di kembalikan kepada kami.

Selepas selesai semua isteri serta anak kami ditolak masuk ke wad semula tetapi ketika di wad anak kami menunjukkan sikap tidak aktif serta tidak mahu menyusu dan hanya tidur sahaja menangis pun xde Zahiruddin hanya tidur sahaja walaupun berkali-kali di paksa minum susu dia masih tidak mahu.

Sehinggakan nurse menyuruh isteri paksa juga anak untuk menyusu kemudian melihatkan Zahiruddin begitu akhirnya nurse kemudiannya cuba untuk memberikan susu formula pula tapi dia tetap tidak mahu dan memuntahkan semula susu tersebut.

KESIHATAN TIDAK STABIL

Tidak cukup dengan masalah susu sehingga hari ke-2 berada di wad Zahiruddin tidak kencing mahupun berak membuatkan nurse melakukan senaman untuk membantunya kencing serta berak.

Tetapi ketika hari ke-2 tu juga sejak pagi Zahiruddin mula mengeluarkan muntah lendir berwarna seperti merah hati seperti darah tetapi bila isteri mengadukan perkara tersebut kepada nurse yang bertugas dia mengatakan itu perkara biasa sebab bayi mungkin tertelan air ketika dalam proses kelahiran dan sekarang dia mungkin memuntahkannya semula.

Dari pagi hingga tengah hari memang dah 3 kali dia muntah dan setiap kali muntah isteri akan beritahu kepada nurse.

Pada pukul 2 lebih macam itu nurse cakap isteri dan anak boleh balik dah sebab bayi pun dah berak dengan kencing walaupun bayi tak menyusu lagi dengan nasihat suruh isteri teruskan cuba memberikan susu.

DI BAWA KE WAD NICU

Selepas di beritahu boleh balik saya pun datang pada petang untuk membawa mereka balik, sesampai di wad saya pun ambil bil untuk bayar tetapi ketika saya dalam perjalanan untuk ke kaunter pembayaran tiba-tiba saya dapat panggilan dari isteri memberitahu bahawa nurse menyuruh menunggu sebentar sebab bayi terpaksa di bawa ke NICU.

Saya pun pelik dan terus ke wad semula untuk bertanya isteri apa masalahnya, masa itu isteri memang dah menangis cakap dengan saya yang anak kami secara tetiba dah keluarkan lendir seperti bercampur darah dari hidung serta mulut dia dan keadaan dia ketika itu memang kelihatan sangat lemah malah nurse terpaksa memanggil doktor pakar kanak-kanak untuk melihat keadaannya.

Ketika itu memang doktor cakap terpaksa bawa anak kami ke NICU untuk mengenal pasti apa sebenarnya masalah yang menimpa Zahiruddin kerana ketika di periksa dia telah mula mengeluarkan air kencing berwarna pink yang menandakan badannya telah mula terhidrat.

Sesampai sahaja di NICU doktor yang bertugas meminta supaya isteri cuba untuk memberikan susu kepada anak kami tetapi ketika itu Zahiruddin memang kelihatan sangat lemah dan masih tidak mahu menyusu.

Melihatkan keadaan tersebut kemudiannya nurse di NICU terbabit cuba memberikan susu formula pula kepadanya tetapi selepas susu terbabit diberikan Zahiruddin mula menunjukkan reaksi yang sememangnya menakutkan kami kerana susu mula mengalir keluar dari hidung serta mulutnya manakala mata hitam Zahiruddin telah mula naik ke atas dan badannya telah mula menggeliat seperti kesakitan tetapi nurse yang bertugas telah menyerahkan Zahiruddin kepada isteri dan menyuruhnya menepuk belakang badan Zahiruddin supaya dia sendawa.

Kami ada menanyakan kenapa anak kami kelihatan terlampau lemah tetapi nurse tetap menyuruh agar kami mendengar sahaja arahannya yang menyuruh kami meletakkan bayi di bahu serta menepuk belakangnya sehingga sendawa.

Selepas setengah jam menepuk Zahiruddin masih tidak mengeluarkan sendawa menyebabkan nurse mengambilnya semula Zahiruddin dan kemudiannya meletakkannya di dalam baby coat.

Nurse tersebut kemudiannya memberitahu keadaan Zahiruddin kepada doktor yang bertugas dan doktor tersebut menyuruhnya memasang oksigen serta mesin melihat keadaan peparunya kepada Zahiruddin kerana menurut doktor peparunya seakan lemah dan tidak dapat beroperasi dengan baik.

Sehingga pukul 10 malam kami berada di NICU tersebut menemani Zahiruddin melihatkan keadaannya yang lemah membuatkan kami berasa amat sedih.

Selepas jam 10 malam nurse memberitahu kami bahawa waktu melawat di NICU tersebut telah habis dan menyuruh kami pulang sahaja ke rumah kerana tiada katil kosong untuk kami ketika itu. Kami terpaksa akur dan pulang ke rumah dengan hati yang berat meninggalkan anak kami di sana.

Pada pukul 12.30 tengah malam kami telah menerima panggilan daripada NICU yang meminta agar kami datang ke sana sekarang juga.

Ketika dalam perjalanan ke hospital kami seakan tertanya-tanya mengapa doktor menyuruh kami ke hospital pada waktu lewat malam tersebut dan hanya suasana sepi yang menemani kami kerana berbagai andaian yang muncul di fikiran saya serta isteri ketika itu.

Sesampai sahaja kami di NICU, kami terkejut kerana anak kami tiada di bilik yang kami tinggalkan. Lalu kami terus bertanya di kaunter di mana anak kami.

Lalu nurse bertanyakan kepada kami siapa yang kami cari lalu kami pun memberikan nama isteri serta nurse menyuruh kami menunggu sebentar dan kemudian membawa kami ke bilik no 2 nak menunjukkan anak kami.

ANAK DIPENUHI WAYAR

Ya Allah ketika itu kami betul-betul terkejut melihat keadaan anak kami yang penuh dengan wayar di seluruh badannya termasuk tali pusatnya yang dipotong dan dimasukkan wayar di situ manakala mulutnya dimasukkan oksigen.

Ketika itu memang  air mata menitis tanpa di pinta melihatkan keadaan Zahiruddin mengapa begitu sekali keadaannya sedangkan ketika kami meninggalkannya pulang ke rumah hanya tiub wayar oksigen kecil sahaja yang di pasang ke hidungnya.

Doktor yang merawatnya kemudian menghampiri kami dan menerangkan kepada kami bahawa jantung Zahiruddin telah terhenti menyebabkan mereka melakukan apa yang terbaik untuk menyelamatkan nyawa Zahiruddin.

Ya Allah seusia baru tiga hari Zahiruddin terpaksa melalui semua itu, hanya tuhan yang tahu bagaimana hancurnya hati melihat keadaannya itu.

Doktor memberitahu kepada kami bahawa hasil daripada X-Ray yang di buat mendapati bahawa seluruh badan Zahiruddin telah diserang oleh kuman menyebabkan dia menjadi sangat lemah malah organ dalamannya semua tidak dapat berfungsi disebabkan oleh jangkitan kuman yang merebak tetapi doktor masih tidak dapat mengenal pasti jenis kuman yang menyerang Zahiruddin.

Menurut doktor yang merawat Zahiruddin kuman tersebut besar kemungkinan telah menyerangnya ketika dia masih di dalam kandungan kerana tidak mungkin seawal usia 2 hari kuman boleh memenuhi seluruh badannya.

DARAH ANAK DIBAWA KE MAKMAL UNTUK KENAL PASTI JENIS KUMAN

Doktor memberitahu bahawa darah Zahiruddin telah di hantar ke makmal untuk mengenal pasti jenis kuman yang menyerangnya dan keputusan hanya boleh diperolehi dalam masa 48 jam.

Buat sementara waktu doktor hanya boleh memberikan antibiotik untuk membolehkan Zahiruddin terus bertahan.

Zahiruddin benar-benar anak syurga kami yang amat kuat kerna terus berjuang untuk hidup walaupun umurnya baru 3 hari.

Hari ketiga Zahiruddin berada di NICU lagi sekali doktor memberitahu kami bahawa jantungnya telah terhenti menyebabkan mereka terpaksa menaikkan oksigen ke tahap 80peratus kerana kata doktor kuman telah menyerang hampir keseluruhan peparunya menyebabkan ia tidak dapat mengepam sendiri dan memerlukan sokongan oksigen yang di pam terus ke peparunya.

Ketika itu doktor memberitahu bahawa hanya keajaiban yang dapat membantunya. Ya Allah ketika itu terasa bagai dunia ini gelap, hanya tuhan saja tahu perasaan kami ketika itu.

Pada hari kelima di NICU doktor memberitahu bahawa mereka telah dapat mengenal pasti kuman yang menyerangnya ialah kuman Ecolite dan doktor telah memberikannya 4jenis ubat antibiotik kepada Zahiruddin serta ubat jantung untuk membantunya terus bertahan.

JANTUNG ANAK TERHENTI HARI-7

Hari ke-7 sekali lagi jantung Zahiruddin terhenti. Ketika itu hanya Tuhan saja yang tahu apa perasaan kami bila melihat keadaan Zahiruddin yang amat kritikal sehingga doktor terpaksa menggunakan mesin oksigen yang paling kuat 100%.

Hati bagai dihiris dengan pisau tatkala melihat badan anak kami yang bergetar dek kerana penyaluran oksigen pada tahap maksimum.

Doktor memberitahu kami bahawa ini adalah had paling maksimun yang mereka boleh berikan pada Zahiruddin.

Hanya doa dan keajaiban sahaja yang boleh menyelamatkan anak kami kerana ini sudah kali ke-3 jantungnya terhenti.

Air mata menjadi peneman kami melihat keadaannya itu dan kami tidak berhenti berdoa agar Allah memberikan kekuatan kepadanya untuk terus berjuang untuk terus hidup kerana doktor memberitahu bahawa segala-galanya bergantung dalam masa 12 jam berikutnya sama ada Zahiruddin mampu bertahan ataupun tidak.

Jika dalam tempoh tersebut tiada sebarang peningkatan maka kami terpaksa terima hakikat bahawa Allah lebih sayangkannya.

Tiada sebarang kata yang dapat kami gambarkan betapa hancurnya hati ini bila doktor berkata begitu.

Malah doktor juga meminta kebenaran dari kami untuk mengambil air tulang belakang anak kami bagi mengesan kuman di otaknya ada ataupun tiada.

Walaupun berbagai kata dari orang yang kami dengar tetang kesan pengambilan air tulang belakang tersebut tetapi kami terpaksa memberikan juga kebenaran kerana menurut doktor jika mereka terlambat mengesan kuman tersebut dan kuman tersebut telah menyerang otak anak kami, besar kemungkinan anak kami boleh menjadi sindromdown.

Kami terpaksa memberikan kebenaran kepada doktor demi kebaikan anak kami dan kami hanya berserah kepada Allah agar tiada apa- apa yang berlaku kepada anak kami.

Hasil ujian tersebut mendapati bahawa otak anak kami bebas daripada kuman dan kami amat bersyukur kerana tiada apa-apa yang buruk berlaku kepada anak kami.

Ternyata Allah masih memberikan kami peluang untuk bersamanya, khabar gembira yang doktor beritahu bahawa Zahiruddin mula menunjukkan perkembangan positif amat melegakan kami.

Namun kami masih tidak dapat bergembira lagi kerana Zahiruddin masih belum sembuh sepenuhnya lagi.

ADA PENDARAHAN DI BAWAH LAPISAN KULIT

Malah selepas seminggu lebih dirawat bawah lapisan mata anak kami secara tiba-tiba menunjukkan berlaku pendarahan di bawah lapisan kulit yang di panggil ‘hematoma’.

Selama sebulan Zahiruddin di berikan ubat tidur supaya dia dapat berehat sepenuhnya dan agar dia pulih semula.

Kami terpaksa berulang-alik dari rumah kami setiap hari untuk melihat anak syurga kami dan untuk terus memberikan semangat kepadanya agar terus bertahan walaupun kami sedar bahawa dia sedang berada dalam tidur yang panjang tapi kami yakin dia boleh merasakan kehadiran kami di sisinya.

Selepas lebih sebulan berada di unit NICU doktor memberitahu bahawa peparunya semakin menunjukkan pembaikkan serta jantung dan buah pinggangnya juga semakin pulih kesan dari serangan kuman tersebut.

Selepas keadaannya bertambah baik doktor telah cuba memberikan Zahiruddin susu untuk melihat sama ada dia boleh menerima susu mahupun tidak.

Bermula dari kuantiti 2 ml setiap 3 jam doktor telah menaikkan kuantiti tersebut dari hari ke hari sehinggalah sampai ke 24 ml tiba-tiba Zahiruddin mula menunjukkan bahawa ususnya mempunyai masalah apabila mengeluarkan muntah berwarna hijau.

Sehingga doktor terpaksa puasakan dia dan hanya memasukkan air serta zat yang di panggil TPN kepadanya untuk membantu tumbesarannya kerana tidak mahu badan dia mengalami kekurangan zat yang diperlukan.

Selepas 2 hari di puasakan doktor telah mencuba sekali lagi untuk memberikannya susu tetapi Zahiruddin tetap menunjukkan tanda yang sama apabila mengeluarkan muntah berwarna hijau lagi malah perutnya juga telah mula kembung serta keras.

Doktor cuba untuk melakukan scan dengan memasukkan pewarna melalui duburnya tetapi doktor memberitahu bahawa scan tidak dapat dilakukan kerana perwarna tersebut tidak dapat melalui salur ususnya dan doktor memberitahu besar kemungkinan Zahiruddin mengalami usus sempit.

Ya Allah apalagi dugaan yang kau berikan kepada anak syurga kami.

Doktor memberitahu bahawa mereka terpaksa transfer Zahiruddin ke bahagian Pediatrik Hospital Kuala Lumpur untuk mengenal pasti masalah sebenar anak kami ini.

Zahiruddin di bawa dengan menaiki ambulans ke hkl terus ke wad NICU di sini.

Pada hari ke-2 Zahiruddin di NICU doktor memberitahu bahawa mereka terpaksa membuat pembedahan ke atas Zahiruddin untuk membuat Stoma iaitu mengeluarkan ususnya di bahagian tepi perut bagi membantunya berak kerana perut Zahiruddin semakin mengeras dan mula kelihatan beralun mempernampakkan aliran ususnya.

Betapa sedihnya hati kami apabila baru seusia 35 hari Zahiruddin terpaksa melalui satu pembedahan.

Zahiruddin sememangnya kuat kerana berjaya mengharungi setiap dugaan yang melandanya.

Walaupun sedih kami bersyukur kerana selepas pembedahan tersebut perut Zahiruddin mula kelihatan lembut dan kempis.

Hari ke-5 selepas operation nurse dari NICU meminta agar saya dan isteri datang ke hospital serta membawa baju untuk menemani anak kami di wad serta mempelajari cara menjaga stoma dan menukar bag stoma.

Ya Allah pilu rasa hati tatkala melihat stoma anak kami kerna ini kali pertama kami melihat stoma dan sebelum ini kami sememangnya tidak tahu menahu langsung mengenai stoma ini.

Menitis air mata melihat keadaanya itu tak sanggup rasanya melihat keadaan dia begitu.

Nurse di wad cuba untuk mengajar isteri cara untuk menukar bag stoma tersebut, mula-mula memang isteri terasa sebak dan sedih ketika nak menukar bag tersebut serta menitis air mata bila Zahiruddin menangis ketika bag stoma di cabut untuk ditukar.

Selepas lebih 10 hari stoma Zahiruddin masih tidak menunjukkan perkembangan positif apabila stomanya hanya mengeluarkan banyak air daripada najis.

Sehinggakan doktor pun mula mencari punca stomanya seakan tidak berfungsi.

Segala ujian dilakukan termasuk xray, scan, ujian penghadaman semua dilakukan bagi mengenal pasti punca stomanya tidak mengeluarkan najis seperti biasa.

Malah selepas 2minggu lebih berada di wad kulit perut di sekeliling stoma Zahiruddin mula menunjukkan kemerahan akibat daripada penukaran bag tersebut.

Masuk hari ke-26 selepas pembedahan stoma tersebut doktor memberitahu bahawa esok Zahiruddin terpaksa di bedah sekali lagi bagi mengetahui punca stomanya tidak berfungsi kerana itu jalan terakhir yang mereka terpaksa ambil selepas semua ujian yang dilakukan tidak dapat mengenal pasti masalah sebenar.

Zahiruddin anak syurga yang amat kuat kerna di usianya yang baru mencecah 2 bulan dia telah berjaya mengharungi dua pembedahan ke atas dirinya dan sehingga kini dia masih terus bertahan.

Ketika saya menulis kisah Zahiruddin ini anak saya baru sahaja selesai menjalani pembedahan keduanya.

Di saat ini anak saya masih lagi sedang dirawat di hkl dan doktor memberitahu bahawa dia mungkin terpaksa tinggal di wad dalam masa beberapa bulan kerana doktor terpaksa memasukkan zat TPN kepadanya dalam usaha untuk menaikkan berat badannya terlebih dahulu sebelum melakukan operation yang selanjutnya.

AKAN ADA PEMBEDAHAN LAIN

Ya Allah ini bukanlah pembedahannya yang terakhir kerana dia akan melalui beberapa lagi pembedahan dalam usaha untuk menyembuhkan ususnya.

Sama-samalah kita sedekahkan al-fatiha kepada anak kami ini agar di berikan kekuatan untuk terus mengharungi dugaan yang diberikan kepadanya.

Sebarang sumbangan bolehlah disalurkan ke akaun kami

Public Bank
Nama: Zakir Halim
Account No: 6456990501

Agro Bank
Nama: Nor Shahniza
Account No: 1005521000020328


“Kalau Akak Tak Ada, Tolong Jagakan Anak-Anak Akak Ye.” Photographer Tunaikan Permintaan Terakhir Arwah Ibu Ini. Sebak Lihat Hasilnya!

Kisah ibu yang meninggal dunia usai melahirkan anaknya menjentik emosi netizen beberapa bulan yang lalu. Lebih memilukan, arwah sempat mengambil gambar bersama-sama anak dan suami.

Arwah  Ad’lean Nael’da atau lebih mesra dengan panggilan Elin meninggal dunia akibat komplikasi semasa melahirkan bayinya yang keempat. Terbaru, photographer berkongsi gambar photoshoot keluarga tanpa arwah ibu di sisi. Sebaknya tatkala menatap gambar-gambar yang dimuat naik di laman facebook.

Mommy ada kat syurga”

Pada 19th April kami dtg ke rmh arwah di Ipoh. Seperti biasa anak2 arwah dengan gembira menyambut kami depan pintu utk photoshoot.. Siap pegang tgn ajak masuk. Tolong angkat brg..?? Aku tak tau nak start mcm mana. Sebut Assalamualaikum pun dah kedengaran sebaknya disitu. Dalam hati berkali-kali aku sebut Ya Allah, aku kena kuat sbb ni amanah. Masa tu bayang suami arwah tak kelihatan lagi. Yg menyambut kami masa tu anak-anak arwah dengan baju princess masing-masing berwarna pink. Masing2 dah excited.

“BABY EVA MIRANDA”

Kalau dulu setiap kali datang utk shoot, muka arwah yg pertama akan menyambut kami didepan pintu sambil tersenyum. Tp hari ni kami dtg, rasa kosong sgt. Kosong sgt-sgt. Selalu kami sampai rmh clients mesti nk tgk baby dulu..Dirumah arwah, kami setup terus setup props dulu. Pura-pura mcm sibuk sgt. Padahal, airmata ni aku tahan dari jatuh mengalir.

“Elin, Kak Zara tak kuat lagi nak tgk baby Ava..??“

“Kak Zara takut Kak Zara nangis ingat awak Elin…”

Intan, salah seorang ahli keluarga datang menyapa kami.

“Kak Zara nk tgk baby Eva”

Aku selalunya mmg tak sabar nk tgk baby.. Tapi kali ni aku seperti mengelak. Bukan sbb tak suka. Tapi aku takut aku akan menangis. Setelah siap setup semua props, tibalah masanya aku kena siapkan baby Eva.

????? Akhirnya mengalir juga airmata ini. Aku cepat2 mengesat airmata ni supaya Intan tak tgk. Dada berdegup kencang sgt sepanjang aku siapkan baby Eva Miranda. Beberapa minit kemudian baru kelihatan suami arwah turun dari tangga. Kelihatan wajah suami tenang sambil tersenyum. Dalam hati dia tak siapa yg tahu.

Masih aku ingat kata-kata terakhir arwah padaku..

“Akak tau xknp Elin ambil akak & Camora Arts compare dgn photographer lain?”

“Selain props, pic cantik semua, pic lawa, album kualiti, layan baik, mmg Camora Arts the best!”

“Tp plg utama issasss, akak & team Camora Arts tak sombong. Walaupun dh level2 King, shoot artis2, VVIP, org kaya raya & gol elit akak tetap layan rakyat marhaen mcm saya ni elok. X pernah double std. Itu yg buat & fam pilih Akak & Camora Arts”

“Elin harap akak akan kekalkan kehumblean akak & team. In Sha Allah akak akan jadi king dlm industri Maternity & Newborn photography ini”

“Dalam sakit2 pun, akak masih ingat yang lain”

“Nanti ms akak dtg shoot baby Elin nanti, Elin belanja Akak mkn sedap2 skit. Apa yg akak & Camora Arts buat lebih drpd tu. Takat bayaran pakej tu mmg lebih dr berbaloi. Xpnh lg Elin rasa akak layan clients double standard. Sakit2 pun layan kami tip top.”

~ Arwah Elin~

Melihat ramai sgt yg membantu menjaga anak-anak arwah, aku tahu arwah meninggalkan kenangan manis dalam setiap orang yang mengenali dirinya. Sampai satu tahap, aku merasakan arwah benar-benar bidadari syurga.

Semasa baby Eva tengah menyusu, sempat lah kami bertanya pada Intan, mcm mana saat terakhir arwah. Kata Intan, bila dia ingat balik… mmg arwah Elin mcm tau je dia nk pergi. Intan bg tau.. Kalau Intan berborak malam2 dgn arwah, Arwah selalu ingatkan org keliling dia…

“Kalau akak tak ada, tolong jagakan anak-anak akak ye…”???

Even Masa arwah start sakit, walaupun kebanyakkan masa arwah kat bilik. Intan bg tau dlm keadaan sakit arwah gagah buat persiapan brg2 Baby Ava selepas lahir nanti. Arwah mcm dah tau dia nak pergi dah…?? Bila Baby Ava lahir, tak ada apa yg perlu dibeli. Semua dh tersedia??

We re-create the family portrait photos they’d once taken but this time, with her beloved daughter, whom her wife never got to meet.

Al-Fatihah..

Zara Haleena
Owner & Principal

Camora Art


Arkitek Meninggal Dunia Sarat Hamil Anak Ke 5, Sempat Tulis Catatan Terakhir

Ajal kematian itu rahsia dan ketentuan taqdirnya di sisi Allah. Dia-lah yang menetapkan dan maha mengetahuinya.

Apabila tibanya waktu kematian seseorang, tidak akan lambat atau cepat walau sesaat pun.

Dalam kita sihat, apabila ajal menjemput, tiada daya kita untuk menafikannya. Namun sebagai manusia dan hamba-Nya, kita pastinya mendoakan dan mahukan pengakhiran yang baik.

SEMPAT TULIS CATATAN TERAKHIR LUAH RASA SESAK NAFAS

Allahyarham sempat menulis rasa tidak selesanya ketika hamil sebelum menghembuskan nafas terakhir. Malah dalam catatan terakhir itu, arwah membuat hastage dengan menyatakan catatan kehamilan di usia 40 tahun #catatanpregnantdiusia40.

Nikmat bernafas, Nikmat berak, Nikmat kentut

Antara nikmat yang jarang kita syukuri. Sebab hari2 kita dapat buat tanpa masalah. Bangun pagi je nahhhh dah boleh hirup udara segar. Masuk toilet boleh melabur seperti biasa.

Sejak aku buka buku pink hari tu aku dah terbatuk2 kecil. Nurse ada tanya masa tu, tapi aku cakap sebab aku muntah lepas gosok gigi, so tekak tak selesa. Rupanya batuk tu bukan sekejap je.

Batuk2 ni menyebabkan aku semakin mengah nak bernafas, sampai ofismate ingat aku pi jogging Bila batuk makin teruk, apa aku makan semua aku muntahkan balik. Semua. Aku jadi tak lalu nak makan lepas tu. Muntahkan makanan, tak makan, maka tak berak.

Few days lepas tu, hari selasa 18/10, aku batuk, mengah dan sakit dada belah kanan, kahak ada darah sikit. Aku pi klinik. Doktor bagi ubat batuk herba sahaja. Kalau sakit dada sangat boleh amik paracetamol. Ubat lain memang tak sesuai.

Hari khamis, aku rasa agak ok dan ada selera makan. So pagi makan bihun kat opis. Tengah hari tu aku makan limau sejuk. Lepas makan limau tu rasa tak selesa kat dada kanan. Bukan rasa ketat, tapi rasa sakit mencucuk. Aku agak ni angin.

Khamis malam dah start rasa tak larat, cakap kat husband tapi dia macam berbelah bahagi nak balik, ada urusan lagi. Aku macam dah tak kisah dah kalo dia tak balik aku call je la ambulans. Yam dengan Haajar pandai2 la survive. Aku takleh baring, sakit sangat. Tak ada posisi yang selesa. Aku just boleh tidur duduk je. Tarik nafas dan batuk rasa sakit sangat dada.

NAFAS TERCUNGAP

Sebelum subuh husband dah sampai dari Johor. Dalam pukul 4 macam tu aku sakit dada sangat2. Nafas mencungap. Bila tarik nafas dalam2 rasa macam kena tikam. Aku decide amik paracetamol, kurang sikit sakit. Tak boleh tidur langsung, just pejam mata tahan sakit je.

Jumaat aku sekali lagi pi klinik. Oksigen turun sikit so doktor bagi neb. Dapat ubat sembelit juga. Ha iye. Seminggu tak berak ok.

Alhamdulillah now aku dah boleh nafas agak baik. Kalau baring masih tak selesa. Tarik nafas dalam2 still ada rasa mencucuk dada tu so aku just nafas pendek2 je. Semua aktiviti melibatkan otot dada dan perut macam batuk, bersin, muntah, menguap, tarik nafas dalam2, semua buat aku rasa sakit. Kahak pagi2 still ada darah pekat, agaknya aku batuk kuat sangat.

Aku tak penah kena benda ni. Gerd ke apa memang tak pernah. Aku memang dah stop kopi, kurangkan gluten sbb rasa bloated lepas makan. Makanan tinggi histamin aku memang ada issue so sepanjang peknen jarang sangat aku amik.

Doakan aku sihat macam biasa k. Gambo aku masa sakit buruk sangat. Aku masih tak berak ni. Doakan aku berak k. Ni je yang aku harapkan skrg

HAMIL ANAK KE-5

Luluh hati kala melihat perkongsian yang dipaparkan oleh Allahyarham pada 10 september lalu.

Allahyarham dan suami, Ahmad Zukhairi Sulaiman rupanya baru sahaja menyambut ulang tahun perkahwinan yang ke 11.

Semoga arwah di tempatkan di kalangan orang-orang yang beriman. Dan semoga seluruh ahli keluarga tabah menghadapi dugaan Allah

UPDATE TERKINI:


Wanita Mudah Terluka Tetapi Cepat Ubati Dirinya Tempuhi Cabaran Hidup Agar Rumahtangga Bahagia.

Wanita memang berjiwa kental dan tabah. Walaupun jiwanya lembut dan tersentuh hati, dirinya tetap kuat meneruskan kehidupan.

Menarik sungguh perkongsian oleh puan Najibah Mustaffa mengenai peranan wanita yang begitu tabah meneruskan kehidupannya.

Amati perkongsian beliau.

Lama saya tenung gambar ni. Macam macam boleh kita tafsirkan. Seorang wanita yang terluka, dan menjahit sendiri lukanya. Ramai yang begini kan. Sekeliling kita. Cuma kadang tu kita tak perasan.

Banyak punca. Pengabaian daripada orang terhampir, penderaan, kesakitan kesakitan yang datang, struggle mengurus hidup, peranan, komitmen dan sebagainya.

Tadi pun ada terbaca kisah surirumah yang mengadu susahnya urus anak dan rumahtangga. Serabut semua ada. Itu ini serba tak kena, tak siap kerja. Sampai tertekan.

Jangan perlekeh. Jangan ‘ek eleh’ kan situasi ibu begini. Jika tiada sokongan, ia boleh membawa kepada tekanan emosi yang berpanjangan.

Silap silap boleh jadi macam wanita dalam gambar tadi. Sakit, tertekan, terluka. Lepas tu jahit sendiri lukanya. Sebab tak ada yang peduli. Huhu.

Saya faham sangat, surirumah memang penat. Lagi lagi ada anak kecil. Saya pernah laluinya. Anak tak boleh letak, asyik nangis, buat bisnes lagi. Huru hara hidup. Lagilah kan kalau surirumah yang memang duduk dalam rumah je. Tak ada keluar berjalan bercuti ke apa. Fuh.

Saya tak mahu ulas bab psikologi ke apa sebab tak mahir pun. Cuma hasil pengalaman, pembacaan dan perkongsian rakan rakan. Saya mahu kongsi 10 tips ini. Bagaimana nak tenang urus rumahtangga.

1. Kuatkan jiwa
Jiwa ini ibarat bateri, dia penentu untuk kita bergerak. Kalau bateri lemah, tak boleh nak buat apa. Bagaimana nak kuat jiwa?Ini sangat penting. Kuatkan hubungan kita dengan Allah. Lazimi solat awal waktu, baca al-Quran seeloknya di permulaan hari dan zikir. Ia beri tenaga luarbiasa kepada kita. Biiznillah. Jika tak jaga perkara ini, mudah serabut. Ini basic, jika mampu bangun malam qiamullail semua tu masyaallah lagi power. Jadikan rutin, satu kemestian.

2. Kuatkan fizikal
Bersenam sekejap di awal pagi. Janji keluarkan peluh dan regangkan badan. Dalam rumah pun boleh. Banyak cara, buka Youtube search sahaja. Kita rasa lebih sihat dan gembira.

3. Kuatkan mental
Buat apa yang kita suka dan rasa best. Saya panggil terapi. Macam saya, pagi pagi sebelum mula buat kerja, saya siram pokok bunga dan sayur sayuran yang di tanam. Lepas tu latih diri setiap hari untuk baca apa apa bahan yang positif dan cakap yang baik baik je.

4. Bab memasak dan makan
Ibu wajib makan dulu. Bagi tenaga kepada diri. Roti ke yang mudah dan secawan kopi atau coklat panas di permulaan hari. Untuk tenaga.

Dan masakan untuk keluarga mudah dan ringkas sahaja. Asalkan berkhasiat. Jangan susahkan diri nak masak bagai bagai sangat. Kalau tak sempat sangat, boleh beli dan banyak juga servis penghantaran makanan sekarang. Bolehlah daripada kelaparan tak makan kan.

5. Pengurusan bahan dapur
Tetapkan satu hari buat kitchen setting day. Siapkan bawang, cili kisar semua masuk peti sejuk. Protein basuh siap pek kan portion sekali masak. Sayur guna ulam ulam sahaja. Cepat dan berkhasiat. Ada setting begini, boleh memasak bawah setengah jam.

6. Pengurusan rumah
Mengemas memang penat. Jadi letakkan timing. Mengemas waktu tertentu sahaja. Macam saya, pagi dan petang. Antara dua waktu tu, apa pun berlaku. Pejam mata. Ini termasuk pengurusan kain baju.

7. Pengurusan anak
Anak kita tak sama. Jangan stress anak orang lain tidur elok lama, anak kita payah tidur. Rileks rileks je. Bila kita buat perkara nombor 1-6, kita ada masa untuk fokus nombor 7 iaitu wujudkan masa untuk anak. Main dengan dia. Bila kita beri masa yang berkualiti untuk mereka, anak lebih mudah diurus. Saya selalu pegang, anak akan membesar, fasa meragam susah semua tu tak lama.

8. Bantuan
Belajar minta bantuan pasangan. Jangan terlalu mahu buat semua. Jika mampu ambil pembantu yang datang kemas rumah secara harian, elok sangat. Atau pun beli gajet yang memudahkan kerja dapur. Contoh periuk Cuckoo, Noxxa semua tu. Campak campak, setting, tunggu masak je.

9. Mindset dan rehatlah
Pegang satu perkara ini. Kita tak perlu jadi sempurna. Bahagia jauh lebih penting. Turunkan expectation yang terlalu tinggi nak jadi tip top serba serbi. Iya, sementara anak masih kecil ini. Wujudkan masa untuk rehat. Tinggalkan sekejap kerja surirumah yang memamg takkan pernah habis.

10. Nikmati dan bina pengalaman
Anak seorang berbeza dengan anak tiga, empat, lima, enam dan seterusnya. Masa akan mematangkan dan memahirkan kita urus perasaan dan peranan. Lalui sahaja dengan kesedaran bahawa momen ini adalah pengalaman.

Kunci utamanya ialah pengurusan, mindset dan mohon kepada Allah yang menguatkan segala. Insyaallah, dengan cara begini kita ada masa urus rumahtangga di mana ia sumber pahala berterusan tu, ada masa rehat, ada masa didik anak, ada masa cari ilmu, ada masa buat hobi kegemaran etc .

Ibu ibu
Tenanglah ya
Dan berbahagialah.

Lain padang lain belalang.
Lain orang lain pandangan.
Sekadar berkongsi. Moga ada manfaatnya.

Credit : Najibah Mustaffa


“Rindu Nak Peluk Anak, Tengok Dari Jauh.” Takut Bawa Pulang Covid-19, Doktor Ni Hanya Berdiri & Lambai Depan Rumah. Sebak!

Sebak. Itulah perkataan yang mampu diungkapkan tatkala melihat dan membaca kisah lelaki ini. Betapa Wavbak Covid-19 ini telah membawa kesan yang cukup besar bukan hanya pada mereka bahkan seluruh dunia.

Lelaki ini pyang bekerja sebagai doktor hanya mampu memandang dari kejauhan anak-anaknya dek kerana bimbang keluarga terdedah dengan risiko memandangkan dia mengendalikan kes Covid-19.

Gambar ini.
Beliau cousin aku. He’s a doctor.
Dia jugak punya keluarga.
Punya anak2 yang rindukan dia.

Khidmatnya diperlukan negara
Khidmatnya diperlukan semasa Negara dalam keadaan masih dibelenggu wabak Covid19.
Begini cara dia berjumpa anak2.
Dari jarak jauh.
Aku pun seorang ayah. Aku terkesan bila tengok gambar ni.
Apa perasaan dia..
Perasaan anak2 dia.

Rindu nak peluk anak-anak

Dah tentu dia pun rindu nak peluk anak2. Tapi apa yang boleh dibuat, terpaksa menatap anak2 dari jauh.
Buat rakan2 FB, tolong lah.
Ikut apa arahan yang dikeluarkan. Fikirkanlah perasaan orang lain. Kita Bersyukur sebab boleh duduk dengan keluarga di rumah. Main dengan anak2.

Dedahkan diri kepada risiko
Tapi mereka terpaksa berkorban. Dedahkan diri mereka kepada risiko. Hanya untuk pastikan semua yang suspected atau positive menerima rawatan yang sepatutnya.
Kerana itu aku lantang bersuara bila ada pihak yang keras kepala. Tidak mengikut arahan. Sebab perbuatan bodoh mereka ini, boleh menyusahkan orang lain.
Fikirkanlah.
Semoga Allah melindungi kesemua front liner yang bertugas.


Suri Rumah Ni Praktis Sistem 3 Sampul Je & Siapa Sangka Cara Tu Buat Dia Berjaya Buka Perniagaan. Mak-mak Pun Boleh Follow!

Catatan pengalaman yang dikongsikan oleh wanita ini yang awalnya menjahit di rumah dan kini siapa sangka mampu membuka perniagaan sendiri dengan mempraktikkan sistem 3 sampul. Apa itu sistem 3 sampul yang dimaksudkan oleh Puan Sharli, dan untuk itu ayuh kita ketahui lanjut perkongsian bermanfaat ini. Semoga dengan ini akan lebih ramai suri rumah yang mempunyai bakat dan kemahiran tersendiri dapat memulakan langkah untuk memiliki perniagaan sendiri.

Jom semak.

Sekadar berkongsi pengalaman. Kita tailor semua ada pengalaman masing-masing. Saya asalnya suri rumah yang mengambil upah menjahit. Belajar 19 tahun yang lalu kerana terpaksa bukan kerana minat. Sebab suami suruh. Guru saya 2 orang berbagsa Cina dan seorang cikgu Melayu. Ilmu dan skill memang berbeza. Tapi saya syukur… kerana semua ini ilmu yang manfaat.

Bermulalah kisah saya sebagai tukang jahit..dari masa ke masa saya baiki kekurangan. Saya dah rasa macam-macam kerenah pelanggan. Selama tempoh itu saya semat 1 azam.
Saya nak punya kedai sendiri 1 hari nanti. Tidak-tidak pun..kalau  tak larat menjahit tua nanti..saya ada kedai menjual alatan jahitan. Manalah tau dah tua ..takan nak merempit lagi. Dan kalau boleh.. biar ada staff yang menjahit di kedai. Nak beri peluang pekerjaan pada sesiapa yang baru habis belajar dari mana-mana sekolah kemahiran atau akedemi dalam bidang jahitan. Kita beri pengalaman untuk orang-orang begini.
Inilah yang saya sedang usahakan.

Dulu saya pernah terfikir.. dapat upah menjahit.. takan tak simpan. Asik berbelanja sebab biasalah duit sentias ada. Apa nak, beli. Tambah kita muda masa tu .. nafsu berbelanja tak ada batasnya. Hurmmm. Alahai.

Suami saya nasihat. Supaya menabunglah sebab menjahit tu saya selalu cakap penat.
Nah… penat-penat menjahit takan tak reti menyimpan. Saya mula dah fikir..sikit-sikit. Semenjak tu saya menabung.

SISTEM 3 SAMPUL

Saya buat ‘SISTEM 3 SAMPUL’ Hehehe kunun nak disiplinkn diri. Suami yang beri idea ni.

Sampul 1– saya tulis duit modal.

Sampul 2 – duit cair

sampul 3- duit mati.

Hahaha.. tak taulah.. nak kata caner. Tapi itu yang saya praktikan.
Contoh upah menjahit 1 baju 50.
Makanya sampul 1 saya isi rm10.
Sampul ke 2 saya isi rm20.
Dan baki nya saya isi dlm sampul 3.

Sampul 1 ..sahabat-sahabat tahulah kan.. mesti tolak modal. Itu anggaran kasar termasuk duit api le tu.
Sampul 2 ..duit cair yang kiranya saving untuk kecemasan ke apa ke. Tapi jangan asyik cemas je ..
Dan sampul 3 duit mati tu.. memang takan saya usik selain menambah. Yang ni silalah disiplin. Cukup RM200 saya bank in.

Mula-mula tu sikit-sikit.. lama-lama isi banyak. Lagi banyak terima tempahan lagi banyaklah tabungan. Saya jenis kalau dah tengok duit banyak..lagi kedekut nak berbelanja. Berbeza kalau duit sikit… ada je nak guna.

Sebab motivasi diri agar seronok menabung. Bukan takde keinginan. Bohonglah.
Tapi bila dicabar suami.. saya nekad. Saya ni bukan pun berpendidikan tinggi.. macam adik-adik semua ada jawatan dan berkerja. Takan saya tailor yang tak ada masa depan.
Berkat menabung dan azam tak main-main .. dengan izin Allah tahun lepas saya pun dapat buka perniagaan sendiri.

Biarpun kedai kecik je pun..tapi saya syukur.  Sekarang saya cuma ada 1 pembantu.
Saya rasa pengalaman baru dalam skop berbeza. Dulu menjahit dirumah..sekarang di kedai. Sabar sebab dulu anak-anak masih kecil. Menjahit sambil mengurus rumah tangga. Sekarang suami dah bersara. Saya pulak berkerja. Memang berubah 360°. Penat tapi puas.

Pada sahabat-sahabat yang baru nak kenal dunia jahitan.. atau baru nak belajar … berazamlah. Jangan kalah dan tunduk pada tekanan atau layan stress.
Tak dinafikan memang stress melayan pelanggan.

Bohonglah saya tak tempuh semua tu. Tapi saya tak suka layan semua tekanan.
Yang baik kita amil. Yang tak elok kita sandar jadi pelajran dan pengajaran. Kalau tak jangan mimpi nak jadi usahawan atau bisneswomen.

Saya masih bertatih. Masih baru nak kenal dunia perniagaan. Saya tahu dalam group ni ada budak-budak baru yang baru nak menjadi tailor… Bila baca pengalaman perih tailor-tailor lain.. jangan sampai serik. Dan ada juga saya terbaca.. ada sahabat ‘patah hati’ pencen awal tak mahu menjahit dah sebab sedih dengan kerenah pelanggan-pelanggan. Ea.. kawan baik saya pun begitu. Cepat fedup. Sampai sekarang dah tak mahu menjahit. Tapi nak duit..tapi malas..tapi nak upah lebih..tapi jahitan tak jaga kualiti..tapi tak mo sabar dan ..tapi..tapi akhirnya terus ke tepikan mesin letak bawah tangga.

Nasihat saya untuk sahabat-sahabat dan diri saya juga..Jangan dilayan stress itu. Buat kedut muka ja. Kemahiran yang ada tidak semua orang ada. Saya harap..apa yang saya kongsikan pagi ni.. ada manfaatnya untuk sahabat-sahabat ea.

Maaf panjang lebar celoteh. Sekadar ingin mengajak sahabat-sahabat semua agar teruskan usaha,  moh ler menabung. Janganlah banyak alasan kerana banyak alasan itu menunjukkan kelemahan.

Selamat maju jaya. Doakan saya sabar menjalankan perniagaan.


Kenali Ciri Bila Suami Bahagia.Isteri Kena Alert Barulah Inspirasi Rumahtangga

Dalam setiap rumahtangga pasti ada pasang surutnya. Setiap isteri mahu melihat suaminya bahagia bersamanya selalu. Terdapat 10 tanda suami anda bahagia bersama anda.

1. Sentiasa berhubung
Apabila suami pergi kerja mahupun ada urusan pekerjaan, dia akan menghubungi isterinya setiap hari dan memberitahu betapa rindunya dia pada anda. Dia juga selalu membuat laporan seperti menghantar Whatsapp kepada isterinya. Contohnya, dia memberi tahu bahawa dia sudah sampai ke tempat kerja.

2. Selalu sebut “I LOVE YOU”
Dia akan memberi tahu yang dia cintakan anda dan akan mengulanginya setiap hari bahawa dia amat sayang kepada anda.

3. Ringan Tulang
Dia juga suka membantu dan menguruskan hal dalam rumah kerana dia mahu meringankan beban anda. Dia akan mengemas dengan sukarela dan menguruskan hal rumah supaya anda berasa selesa. Selain itu, dia juga akan turut mendidik anak-anak untuk membuat perkara yang sama. Kerana dia sedar bahawa mendidik anak bukan hanya terletak pada isteri semata-mata.

4. Selalu Puji Isteri
Dia suka memberi pujian pada anda, dia suka memberi perhatian kepada anda dan segala benda yang anda lakukan dia akan memberi pujian. Dia juga tidak akan jemu melihat anda tidak kira apa jua perubahan yang berlaku kepada anda. Dia tidak akan menghamburkan kata-kata yang boleh mengguris hati anda.

5. Menjadi Penenang
Dia akan selalu ada bersama anda dan memeluk erat saat anda menangis dan mempunyai masalah. Apabila anda berasa kecewa, sakit hati dan sedih, dia akan ada untuk menenangkan anda. Dan dia juga akan berusaha memahami apa yang anda lalu.

6. Perkongsian Dari Hati Ke Hati
Ini adalah tanda suami bahagia yang sangat jelas. Dia akan berkongsi segalanya dengan anda. Cerita sedih mahupun cerita gembira. Apabila dia terbuka untuk berkongsi masalahnya mahupun mengenai perancangannya, dia mengharapkan anda mendengar dan memberi sokongan. Kerana dia tahu anda satu-satunya orang yang memahaminya .

7. Selalu Peluk Dan Cium
Apabila dia pulang bekerja, dia akan menghadiahkan anda pelukan dan ciuman kasih sayang. Dengan itu anda boleh tafsirkan perbuatannya itu bahawa dia sangat gembira apabila pulang ke rumah dan bertemu dengan anda.

8. Tidak Malu Panggil “Sayang” Di Depan Orang Ramai
Tanda suami anda bersikap natural pada bila-bila masa. Suami yang panggil nama manja isteri tanpa rasa malu, itulah lelaki sebenar.

9. Tidak Malu Pegang Tangan Isteri Depan Orang
Kadang-kala kita nampak ada pasangan yang sudah tua tetapi masih berpegang tangan. Ramai yang inginkan saat seperti itu kerana saat itu adalah yang paling manis.

10. Selalu Ajak Solat Berjemaah
Bila suami tidak ke masjid atau surau, dia akan mengajak isteri solat berjemaah bersamanya. Oleh kerana dia sayangkan isterinya dia mahukan isterinya mendapat pahala bersama-sama. Dan jika mempunyai anak, dia akan ajak anak-anaknya solat berjemaah bagi mengeratkan lagi silaturrahim bersama keluarga.

Akhir sekali, kepada para lelaki ataupun suami hargailah isteri anda dan berilah kebahagiaan dan kasih sayang yang cukup untuk mereka. Dan untuk isteri pula, terimalah baik dan buruk suami anda. Dan hormatilah mereka sebagai suami. Barulah rumahtangga bahagia.

Sumber: tilljannah.my


Akhirnya Isu Pendaftaran Nama Anak Cik Pia Selesai, Suami Kasi Kerjasama Tapi ….

Baru-baru ini, nama influencer terkenal Cik Pia hangat diperkatakan semenjak dia mendedahkan hubungan dengan suaminya dingin. Episod ini bermula apabila suaminya tidak hadir ke hospital sewaktu dia sedang berperang untuk melahirkan anak keduanya mereka.

Malah lebih hangat lagi, baru-baru ini Cik Pia telah memuatnaik video sewaktu di Jabaran Pendaftaran Negara untuk mendaftarkan nama anak mereka. Apa yang menjadi perhatian adalah menurut Cik Pia dia berasa sedih dan sebak kerana tidak dapat meletakkan nama suaminya di dalam daftar nama anaknya kerana suaminya tidak hadir ke JPN.

Cik Pia dengan sebak memaklumkan yang dia terpakda memilih 99 dari nama Allah untuk di binkan kepada anaknya itu.

Namun semalam, suami kepada Cik Pia, Azlee Abd Aziz atau lebih mesra dengan panggilan Boss Kay tampil menjawab tuduhan berkenaan. Dia yang hadir ke Jabatan Pendaftaran Negara (JPN) di Kuantan, Pahang telah memaklumkan bahawa urusan mendaftarkan nama anaknya telah selesai.

“Alhamdullilah proses pendaftaran nama Arumi telah selesai, saya dah bagi kerjasama kepada JPN. cuma satu pesanan saya kepada tuan-tuan dan puan-puan, jangan sesekali buat keputusan di saat overthinking dan jangan rakam apa-apa content dalam kaunter kerajaan.”

Boss Kay turut menjelaskan yang dirinya berdepan dengan pelbagai tuduhan dan pandangan negatif warganet yang mana dia mendakwa ianya berpunca daripada penyakit yang dihadapi oleh isterinya, Cik Pia yang dikatakan menghadapi masalah kesihatan mental sehingga mengganggu keharmonian rumah tangga mereka.

“Kejadiannya macam ini, saya berdepan dengan isteri yang ada gangguan mental. Bila sakit menyerang sepanjang mengandung dia tak makan ubat. Dia tak boleh terima dia ada masalah ini sedangkan dia sendiri tulis mengenai masalah kesihatannya di Facebook pada tahun 2021.”

“Apabila sakitnya datang, saya diugut setiap hari. dia juga ada bipolar. Bila dia amuk, dia tuduh saya pukul dia sedangkan saya tenangkan dia. Jadi apabila berlaku kejadian demi kejadian, saya jauhkan diri supaya dia tenang.”

Menjelaskan mengenai isu pendaftaran nama anaknya itu.

“Saya bukan tak nak daftar, tapi dia tak jawab call saya. Sebab saya minta dokumen, minta untuk hantar ke pejabat tapi dia tak bagi kerjasama. Nak daftar nama anak tak ada masalah cuma menanti waktu tidak sibuk.”

“Lagipun belum sampai 60 hari tempoh pendaftaran. Jadi saya rasa netizen nafikan hak saya sebagai bapa, sebab hak saya 60 hari. Kalau lepas tempoh sekali pun, denda baru RM10. Kad pengenalan saya dah bagi, mereka akan key in dan sijil akan diserahkan kepada ibu.”

Dalam pada itu, dalam pendedahan lain Cik Pia telah mengatakan suaminya tidak pulang ke rumah sejak Disember tahun lalu iaitu sebelum kelahiran anak kedua mereka.

Tambahnya lagi, lelaki itu mula mengabaikan tanggungjawab sejak terkenal di TikTok selain kehadiran ‘orang ketiga.’ Ekoran itu, dia terpaksa membuat laporan polis untuk mengesahkan ada sijil nikah dan ini memang bayi mereka.

“Melahirkan sendiri tidak seperit bila dengar anak dikategorikan tak sah taraf.. suami abaikan tanggungjawab gara-gara orang ketiga.”

“Ketika itu dia sudah ada hubungan dengan seorang artis dan langsung tidak pulang ke rumah. Kami bernikah sejak 2017 ketika anak pertama, tiada isu timbul namun dia berubah selepas mula popular di TikTok.”

Cik Pia juga menjelaskan bahawa laporan sebuah portal mengenai temubual bersama suaminya itu mengandungi unsur fitnah.

“Dia selalu aibkan dan fitnah saya. Mana ada isteri yang tak sedih jika suami ada skandal lain ketika mengandung. Sedih dan anxiety benda yang berbeza!,” tulisnya di ruangan kepsyen.

Sama-sama kita doakan agar hubungan keluarga ini kembali harmoni.

[TIP KEWANGAN]


Mudah Aje Nak Tanam Pokok Daun Bawang. Confirm Jadi!

Daun bawang memang sedap digunakan sebagai bahan masakan. Malah bau wangi daun menjadi bahan untuk memasak kuih muih seperti cucur udang atau mee sup. Biasanya kita akan membelinya di kedai. Namun, kadang kala, perancangan untuk memasaknya tidak menjadi akibat kesuntukan masa. Daun bawang yang mulanya segar menjadi layu.

1) Pemilihan bawang

*cari bawang yg bila kita potong kepalanya,ditengah² ada warna hijau…
*potong bahagian atas bawang(saya panggil bahagian kepala bawang) macam dalam pic..
*senang je nak tau bawang tu ada hijau ditgh² atau x…cuma:
-pilih bawang yg dah bercambah daun,potong buang daun tu n tanam…daun tu kalau dibiarpon,nnt dia bantut..
-kalau xde bawang yg bercambah,pilih bawang yg segar n elok pon dah ok…jgn tanam bawang yg dah nak busuk,nnt cepat la dia membusuk dalam tanah…
*nnt ada la soklan diajukan,”knpa ye ada yg xbercambah²?”
Jawapannya; pokok bawang lambat bercambah sbb, xsemua bawang ada hijau ditgh² nya…kalau xcaya,try google bawang kat dapo sebjik².


“Tak Susah Hati & Boleh Fokus Kerja.” Tiada Pembantu Rumah, Ain Edruce Gilir-Gilir Jaga Anak Dengan Suami

Apabila bergelar ibu, segala keutamaan kini adalah kepada si kecil. Tidak hairanlah ramai dikalangan ibu-ibu rela mengorbankan kerjaya demi anak.

Demikian juga dengan pelakon dan pengacara Ain Edruce, 30. Dia kini mengehadkan karier seninya buat sementara waktu untuk memberikan perhatian kepada anak, Soraya yang baharu berusia tujuh bulan.

Kalau dulu kerjaya mendahului segalanya, namun kini isteri kesayangan Amirul  meletakannya di tangga kedua kerana lebih mementingkan urusan penjagaan dan pembesaran anak sulungnya.

Anak lagi penting buat masa sekarang. Tambah lagi saya dan suami, Amirul Hafiz Mustaffa, 29, menjaga sendiri anak kerana tiada pembantu rumah.“Agak bermasalah juga untuk dapatkan pembantu rumah sekarang. Kalau boleh, lagi senanglah kalau ada pembantu. Macam kata emak, agak memudahkan juga kalau ada pembantu kerana saya senang nak bekerja.

“Buat masa ini kalau saya kerja, suami yang akan jaga anak. Kalau suami kerja, saya pula kena bercuti. Tak boleh kedua-dua kami bekerja serentak sebab Soraya kena ada salah seorang dari kami bersamanya,” katanya kepada Harian Metro.

Akui Ain lagi, walaupun  mempunyai pembantu rumah sekalipun, dia tidak akan membiarkan anaknya dijaga penuh tanpa pemantauan ahli keluarga.

“Saya tak akan membiarkan anak dan pembantu macam itu saja. Syaratnya, salah seorang emak kami kena ada sekali menjaga Soraya. Dengan cara ini, kami taklah rasa susah hati dan boleh fokus pada kerja,” katanya.

Untuk rekod, Ain berkahwin dengan Amirul yang juga ahli perniagaan dalam sebuah majlis di Quill City Mall pada 13 Disember 2019 selepas enam bulan mengikat tali pertunangan.


“1st Kereta Dalam Keluarga” Netizen Sebak Shashic Beli Cash Kereta Buat Mak Ayah

Anak-anak bila dah dewasa, dah ada kerjaya dan pendapatan sendiri, benda utama yang ditanamkan dalam diri semestinya nak bahagiakan ibu ayah. Lebih-lebih lagi bagi mereka yang bukan berasal dari keluarga yang senang, mesti pernah tanam azam untuk ubah nasib keluarga ke arah yang lebih baik.

Sama juga bagi pelawak Shashic, yang baru-baru ini membuat kejutan buat ibu ayahnya dengan menghadiahkan kereta pertama dalam keluarganya.

Shashic atau nama penuhnya Muhammad Noor Shashic Iewan Norihan adalah merupakan salah seorang peserta dalam rancangan Maharaja Lawak Mega (MLM) 2021.

Perkara ini telah dikongsikan oleh seorang pengguna laman Tiktok, brenda_za8 yang merakamkan momen indah keluarga ini ketika kejutan dibuat di sebuah kawasan gerai ibu ayahnya.

Menurut pemilik akaun, Shashic membelikan sebuah kereta cash buat mak dan ayahnya. Kelihatan moment gembira Shashic yang berjaya membahagiakan mereka. Malah, ayahnya turut membacakan doa sejurus selepas melihat kereta yang dihadiahkan oleh anaknya itu.

“Tahniah Sashic beli kereta cash kat Mak Ayah walaupun Sashic tak reti bawak kereta,” kata pemilik akaun dalam video tersebut.

Meninjau di ruangan komen, ramai yang mengucap tahniah pada Shahic kerana membahagiakan ibu ayahnya. Malah ada juga yang berkongsi pengalaman sendiri turut sama membelikan kereta pertama bagi keluarga mereka.


“Sebab Tu Ramai Isteri Uruskan Hal Belanjawan Keluarga.” Gambar Wanita Beratur Ramai Nak Bayar Makanan, Jadi Pertikaian Warganet!

Lihat gambar ini, sudah tentu ada yang rindu nak ‘dine in’ bersama rakan-rakan. Inilah me time buat kita semua. Bersembang bersama mengenai kehidupan begitu membahagiakan. Dapat juga berkongsi suka duka serta luahan perasaan kepada sahabat karib.

Tak kira lah lelaki atau perempuan, momen makan bersama teman itu sudah pasti perkara yang dinginkan setelah hampir 3 bulan SOP ketat dilaksanakan yang tidak membenarkan tempat makanan dikunjungi ramai.

Apa yang menarik tular di media sosial, sekeping gambar yang memaparkan sekumpulan wanita kelihatan beratur secara beramai-ramai untuk membayar makanan sedangkan mereka makan semeja berbual mesra. Manakala lelaki dikatakan lebih santai dengan hanya mewakilkan seorang teman untuk membayar bil makanan.

Perkongsian ini mendapat pelbagai komen daripada warganet, masing-masing mempunyai pendapat.

Ikuti perkongsian ini.

Orang pempuan kalau makan ramai-ramai, time nak bayar, kena kira satu-satu. Takleh terlebih terkurang. Balik tu siap ada spreadsheet resit, nak kena kira balik betul ke bayar dengan exact amount. Terlebih kang nak kena claim kat member yang terkurang.
Orang laki jugak yang rilek. Cincai kira makan apa, minum apa. Letak duit atas meja. Kumpulkan. Orang last letak duit pergi bayar kat kaunter. Kalau tak cukup, ada la yang tolong topupkan nanti. Kalau terlebih, rezeki si tukang bayar. Terlebih terkurang, kira halal.

Komen kaum perempuan

Komen kaum lelaki

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Kurangkan Angin Dalam Badan Bukan Susah, Minum Je Air Ni Selalu. Selesai Masalah!

Masalah badan lenguh-lenguh, sakit saraf dan berangin bukan sahaja sering dirasai oleh orang yang berusia. Lebih-lebih lagi bila wanita telah mempunyai ramai anak.  Malah jika seseorang itu tidak mengambil kisah bab penjagaan kesihatan, tidak mustahil baru beranak seorang pun sudah merasakan badan terasa lenguh-lenguh, berangin dan  tidak bermaya.

Jadi atasi masalah ini semua  dengan mengamalkan minum air rebusan halia bercampur susu. Jangan biarkan masalah tersebut terus mengganggu aktiviti harian anda.

Dan amalan minum air rebusan halia ini juga, telah dipraktiskan oleh dua wanita ini. Jom kita lihat bagaimana mereka menyediakan resipi munuman halia susu ini.

PERKONGSIAN PERTAMA

Ini adalah salah 1petua buang angin dlm bdn…

Caranya
Tuangkn 1kotak susu Dutch Lady pd periuk kecil & potong2kan halia cikit

Masakkannya hingga mendidih

Setelah air susu tu suam boleh la di minum & sedap je rasanya…

Selebih susu halia tadi boleh la di simpan kat peti ais

Bila rasa nk minum keluarkn susu halia tu dlm peti ais

sumber : Norizah Othman Via MAHN

PERKONGSIAN KEDUA

Cara yang sama juga diamalkan oleh Puan Zainab bagi menghilangkan rasa lenguh-lenguh badan dan sakit saraf dan masalah angin dalam badan. Ini perkongsiannya.

Bahan-bahan:
3 batang serai
4 cm halia 2 ketul

Cara buat :

Disyorkan minum selepas makan di siang hari.


Kekal Cantik Di Usia Awal 50an, Rupanya Ni Rahsia Kakak Kepada Kris Dayanti Amalkan. Tak Susah Mana Pun!

Yuni Shara, artis Indonesia yang juga merupakan kakak kepada penyanyi tersohor Kris Dayanti diakui keduanya  mempunyai kecantikannya yang tersendiri.

Bahkan bukan hanya wajahnya sahaja yang sering dipuji cantik tetapi susuk tubuhnya yang ramping dan langsing meskipun usianya kini 51 tahun sering membuatkan ramai yang tertanya-tanya apa sebenarnya rahsia kecantikannya.

Berkongsi fakta tersebut sepertimana yang pernah disiarkan di portal iNews, rupanya ada 7 perkara yang menjadi rutin penyanyi ini untuk tampil cantik, menawan dan aktif hingga ke hari ini.

Rahsia Awet Muda Yuni Shara

Yuni Shara sering menggunakan masker dari lendir lidah buaya. Lidah buaya ini digunakan sebagai perawatan pada bahagian wajah dan lehernya. Sesekali juga dirinya mengambil lidah buaya tersebut untuk dimakan bagi mengambil khasiat bahan tersebut.

Rutin berolahraga ini juga merupakan salah cara agar Yuni Shara terlihat awet muda sehingga kini. Yuni Shara melakukan olahraga untuk menjaga kesehatan tubuh serta kulitnya, yoga dan pilates merupakan jenis olahraga yang kerap dilakukan. Terkini turut dilihat Yuni Shara gemar bermian tenis.

Perawatan botox ini dilakukan Yuni Shara untuk mengurangi garis kedutan yang terdapat di wajahnya, serta membuat wajahnya terlihat awet muda.

Sentiasa pastikan mengambil pola makan yang sihat dan elak daripada makan makanan yang berminyak.

Selain untuk menjaga berat badannya agar kekal ideal dan juga untuk menjaga kesehatan tubuhnya, dia akan pastikan mengawal pengambilan nasi. Biasanya Yuni Shara memakan nasi di siang hari dan apabila sudah malam dia tidak akan makan nasi walaupun berasa lapar.

6. Kurangkan Gula

Difahamkan ketika dirinya ingin minum kop,  seboleh mungkin tidak akan mencampurkan gula ke dalam air kopinya itu. Dirinya juga tidak akan menikmati hidangan manis sebagai tambahan saat ia sedang minum kopi seperti yang biasa dilakukan oleh kebanyakkan antara kita.

Yuni Shara terlihat awet muda bukan hanya menjaga pola makannya, tetapi dirinya juga melakukan perawatan skin booster untuk menutrisi kulitnya agar lebih optimal. Perawatan skin booster ini bertujuan untuk memberikan vitamin atau zat kimia lainnya seperti asam hialuronat atau DNA salmon.

Bukan hal yang aneh lagi jika Yuni Shara awet muda di usia awal 50an, kerana dirinya begitu menjaga sekali pemakanan, bersukan dan turut melakukan perawatan untuk kulit mukanya agar terlihat tetap cantik.

ARTIKEL MENARIK


Begini Rupanya Datin Rebecca Santuni Ibunya. Solat Terawih Bersama Dan Rai Hari Ibu. Sweet!

Bulan ramadan adalah bulan ibadah untuk seluruh umat islam melakukan ibadah bagi merebut peluang mendapat pahala berlipat kali ganda. Begitu juga dengan perkongsian oleh pelakon dan usahawan, Datin Rebecca Nur Al-Islam yang telah muat naik beberapa keping gambar  di istagramnya. Beliau juga berkongsi sambutan hari ibunya dan meraikannya dengan makan bersama dan solat terawih bersama ibu tercinta.

Terawih bersama ibu

After Iftar Tadi Sempat Ber Terawih With My Beautiful Mother And My sister. I’m also bring my Helpers Maryam And Nia…..Mereka Suka Solat Terawih. Alhamdulillah
my telekung and my sister Telekung from our Mama. Cantik Kan??? Our mama belikan Khas Utk Kami Di Bulan Ramadhan .Alhamdulillah Mummy Becca Suka Sgt2,Lembut And Sejuk Jer Material kain.

Raikan hari ibu

Pagi tadi balik From Live kat @borakkopitiam@tv3malaysia sempat Singgah Umah My Mama,Nak Share Dapat Bunga Ni. Sharing Is Caring….
Pastu Ajak Mama Buka Puasa Kat Umah today, So Saya And Hubby akan Saling bantu Membantu memasak,Ingat Nak Buka Luar,Tapi kami rasa Sayang plak Nak Tinggalkan Solat Terawih,Paham2 je la kan,Kalau dah BerBuka Dekat Luar,Borak2 dah seronok Pasti Tertinggal Solat Terawih nanti, Sayang Rasa. So blanja Mama Saya makan Saya Dan Suami Memasak Je Today.

Sweetnya lihat datin dengan ibu.


Lagi Lama Tempoh Perkahwinan, Lagi Renggang? Ni Real, Elakkan Terjadi!

Lamanya usia perkahwinan bukan kayu pengukur menunjukkan seseorang itu mampu mematangkan pasangannya dalam menghargai hubungan dengan penuh kasih sayang.

Bahkan lebih menyedihkan ada yang bertahun-tahun kekal bersama pasangan namun semua itu disebabkan anak-anak dan bukan kerana hidup bahagia disayangi oleh pasangan.

Menurut perkongsian Firdaus Shakirin, sepatutnya lagi lama tempoh perkahwinan, lagi rapat kita dengan pasangan. Sebaliknya, lagi lama tempoh tu, lagi renggang kita dengan pasangan.

Tahu tak kenapa…?

Ada perkahwinan yang masih bertahan sehingga ke hari ini hanya atas dasar tanggungjawab sahaja…bukan dasar rasa sayang, rasa cinta terhadap pasangan…tapi semata-mata tanggungjawab untuk membesarkan anak dalam keadaan dia ada ibubapa macam orang lain dan tak nak anak tu terjejas ataupun terkesan jika dia ambik keputusan untuk berpisah dengan pasangan.

Mereka yang berpegang kepada alasan ini, kebiasaannya dia hanya tumpu pada dirinya sendiri…pasangan nak buat apa, jadi macam mana, terpulanglah pada dia…dia bahagiakan perasaan sendiri, dia gembirakan hati sendiri…

Banyak Makan Hati

Majoriti orang makin renggang dalam hubungan sebab banyak makan hati…makan hati dengan sikap, perangai dan perbuatan pasangan sendiri…

Bukan baru sebulan dua pasangan jadi macam tu, tapi dah bertahun-tahun dan tak nampak perubahan langsung untuk berubah…

Perbuatan yang menyakitkan hati, kata-kata yang melukakan hati dan perangai yang membuatkan hati jadi tawar-setawarnya…

Dia fokus kepada amal ibadatnya, dia perbaiki hubungan dengan Allah, dia cari syurga dan jadi solehah dengan caranya sendiri dan bukan kerana pasangannya…

Sebab tu ada orang lama dah berkahwin, tapi tak rapat dan mesra pun dengan pasangan sendiri…

Masing-masing bawa haluan sendiri walaupun tinggal di bawah satu bumbung…


Mak Sentiasa Pesan Pada Kami Adik Beradik. Jika Rosak Perbaikilah & Jangan Robohkan!

Projek mencantikkan rumah, selain sekadar dibersihkan daripada habuk dan disusun atur semula kedudukan perabot agar selesa meraikan tetamu. Ada satu perkara yang dari dulu hingga kini, memang kita biasa akan buat bila tibanya musim perayaan. Lain tidak bukan, mestilah mengecat rumah. Maklumlah bila rumah dicat semula, barulah nampak lebih berseri-seri rumah yang dihuni.

Contohnya seperti rumah ini, tuan rumah memilih cat warna merah jambu yang digabungkan dengan warna putih sebagai tema raya kali ini. Terbukti, hasilnya memang luar biasa!

Bercerita lanjut tentang rumah kayu berwarna merah jambu yang viral di media sosial, ini perkongsian lanjut daripada anaknya.

Okey tak warna cat macamni?
Code colour : Taupe pink 10YR 50/101 NIPPON, White on white 30GY 88/014 NIPPON.

Mak saya suka sangat bunga-bunga..Rumah kampung je. Tapi nyaman sangat.
Kg halaman tercinta saya ni di Bukit Pulau Melaka.

Ni lah tuan rumah (emak). Lagi sorang tuan rumah(ayah saya) tak suka bergambar. Jadi tak ada gambarnya.. Doakan ye sahabat semua moga mak ayah saya diberikan kesihatan yang baik dan dipanjangkan umur mereka.

Rumah ini sudah berusia 45 tahun, ikutkan mak ayah nak warna lain, tapi saya bagi cadangan untuk warna ni. Mak ayah mula-mula risau juga sebab takut tak masuk dengan rumah papan kan.

Tapi saya yakin kan mereka, warna ni cukup cantik kalau dicatkan dirumah ni. Jadi mereka setuju. Ayah cuma pilih nak ada campuran putih. Jadi terjadi la rumah pink+putih.

Bercerita tentang kenangan masa cat rumah bila nak dekat raya memang tak kan saya lupakan. Indah sangat. Bergurau senda dengan adik beradik dan mak ayah. Sambil berkongsi pendapat untuk mencantikkan lagi rumah mak ayah. Masa tu lah dapat eratkan lagi silaturrahim sebab semua saling bantu membantu.

Menariknya juga tentang rumah keluarga ini, siapa sangka pernah jadi lokasi shooting.

Seingat saya sudah 3 kali dah rumah kami dijadikan lokasi shooting. Tapi kami dah lupa cerita apa. Dah bertahun lamanya. Yang paling last sekali 5 tahun yang lepas.

Sekarang tinggal mak dan ayah sahaja dirumah tu. Sebab anak-anak semua dah bekerja luar. Kalau hari cuti, kami akan berkumpul sekeluarga bersama.

Mak saya sayangkan sangat rumah ni. Memang dia sentiasa pesan pada kami adik beradik, jika ada kerosakan perbaiki lah. Jangan dirobohkan. Inilah kenangan yang tinggal nanti. Lagi satu sebab rumah peninggalan atok kami. Hasil titik peluh atok yang bina rumah tu. Jadi memang banyak kenangan di situ.


“Dalam Labour Room Tersengguk-Sengguk, Anak Lahir Waktu Tahajud.” Da’i Hamidah Selamat Bersalin Anak Kedua!

Pendakwah bebas, Da’i Hamidah baru-baru ini selamat melahirkan bayi keduanya. Berita tersebut dikongsi menerusi laman instagramnya.

Alhamdulillah🤍
Syukur yang teramat sangat😭.
Alhamdulillah dipermudahkan melahirkan anak kedua jam 4.53am, 23.2.2021. Semoga Allah Taala merahmati & memberkati permata ini✨

Da’i Hamidah atau nama sebenarnya Hamidah Abdul Razak berkongsi rasa gembira dan terharu dengan keprihatinan ahli keluarga termasuk suami yang banyak membantu melancarkan urusannya sehingga selamat melahirkan bayi keduanya.

Dalam perkongsian terbarunya, Da’i Hamidah memuat naik sekeping gambar bersama suami dan berterima kasih atas bantuan semua.

Fasa mengandung, melahirkan dan mendidik bukanlah satu perkara yang mudah. Sebab itu disebut kepada ibu yang mengandung “wahnan ala wahnin “. Benar- benar sakit dan benar- benar mendebarkan.

Maka suamilah tempat isteri menumpang kekuatan. Terima kasih suamiku yang menemani dari awal sehingga melahirkan. Walaupun dalam labour room tersengguk2 sangat mengantuk almaklumlah anak lahir waktu tahajjud😄.

Terima kasih juga insan terpenting dalam hidup kami berdua iaitu mak,ummi & ayah yang banyak membantu. Berkat adanya mereka terlalu banyak urusan kami menjadi mudah. Ya Allah mana nikmatmu yang ingin kami dustakan.

Semoga kehadiran permata kedua ini menambah seri kebahgiaan dalam rumahtangga kami In Sya Allah

Sebelum itu, dalam laman instagramnya Da’i Hamidah turut berkongsi tip untuk ibu bapa tentang apa yang perlu dilakukan apabila bayi baru lahir.

Bayi yang baru dilahirkan 8 perkara perlu dilakukan :👶🏻

– 3 perkara yang perlu dilakukan sebaik sahaja dia dilahirkan iaitu
( azan , iqomat, dan tahnik )

– 4 perkara yang perlu dilakukan pada hari ketujuh kelahirannya :
( akikah, diberi nama, bercukur, dan bersedekah )

– 1 perkara yang perlu dilakukan pada hari kelapan :
( khitan )

* Tak wajib ikut hari senarai atas ni sebijik2 tapi kita usaha buat semua perkara di atas*
______________
Alhamdulillah hari kesembilan dah permata kami👶🏻. Syukur selesai apa yang penting✅. Tapi masih tak boleh lupa pengalaman bersalin anak kedua ni begitu mudah Alhamdulillah


Doa Suami Yana Samsudin Kekal Berhijab Dapat Perhatian Netizen

Baru-baru ini isu seorang selebriti remaja membuka hijab hangat diperkatakan. Malah isu ini juga antara yang sering terjadi dikalangan selebriti.

Sesungguhnya, sebagai umat Islam ia wajib bagi setiap wanita muslim. Melihat situasi ini, hati seorang suami kepada selebriti terkenal iaitu Yana Shamsuddin, Fadzil Zahari melahirkan rasa kebimbangan.

Beliau mendoakan agar isterinya teguh imannya supaya tabah dan istiqomah dengan penampilan isterinya. Melalui instagram suami Yana melahirkan coretannya. Sesungguhnya sebaik-baik doa untuk isteri adalah dari suami.

Doa suami Yana sebegitu, menjelaskan menunjukkan ciri-ciri seorang suami yang amat mencintai isterinya walaupun sudah berkahwin lama. Bertuah Yana mempunyai suami yang mendoakan baik-baik buat isterinya.

WARGAMAYA TITIP DOA

Dalam pada itu, netizen mendoakan yang terbaik buat Yana.


Ibu Cakap Tak Ada Duit, Anak Pulangkan Kembali Duit Belanja Sekolah. Warganet Sebak Baca Luahan Ni.

Anak adalah cerminan ibu bapa. Didikan ibu bapa yang sempurna dari segi akhlak, budi bicara dan sikap akan me pengaruhi cara pemikiran anak itu.

Begitulah yang dilalui oleh seorang ibu yang terkejut apabila anaknya menunjukkan simpati kepada dirinya.

Hanya menyuarakan mempunyai masalah kewangan, anaknya sanggup memulangkan kembali duit belanja dan sanggup menahan lapar. Hakikat katanya, ia sekadar gurauan untuk mengelak anaknya membeli barang yang tidak perlu.

Malah sikap anak ini membuatkan warganet sebak melihat cara anak itu yang ingin membantu ibu bapanya.

Ikuti perkongsian ibunya yang terkejut dengan sikap prihatin anaknya.

RM3 mungkin nilai nya kecil bagi kita tapi sangat besaq untuk anak2. harini anak dara balik sekolah pulangkan balik duit rm3 ni dia cakap tak guna pun duit ni sebab adik tak oder makan kat sekolah. adik kesian dekat ibu dgn ayah takdak duit nanti.  Allahh nakk, untuk anak2 ibu dgn ayah sentiasa ada duit sayang.

TAHAN LAPAR

dia sanggup tahan lapaq sebab nk simpan RM3 tu. tadi bila kawan2 lain tgh rehat, waktu makan dia buat kerja sekolah yg tak siap lagi dengan buat surat utk ibu dia cakap. adik tak tgk pun kawan2 makan sbb nanti adik terliuq  pesan kt dia td jangan buat macam ni lg lepas ni. ibu dgn ayh tak pernah biaq bg anak2 lapaq. jangan simpan duit lg. ambik ja buat beli makan.

ANAK TERKESAN BIL IBU CAKAP TAK ADA DUIT

kisah nya, sebab petang smlm dia nak beli ‘slime’. ibu pun tak bg beli and cakap ibu takdak duit. (nak beli benda mengarut membazir). harini kita bg la duit belanja sekolah dkt dia, dia boleh pulangkan balik sebab nanti ibu dgn ayah takdak duit. anak ibu dah mula faham erti susah dan senang. sorry sayang sebab ibu tak bg beli smlm, kakak rasa macam tuu ibu & ayah sayang banyak dkt kakak and adik. biar susah senang kita sama2 & selalu ada. ambik la rm3 ni nanti pergi beli ‘slime’ ya nakkk.

Ibu doakan semoga anak anak ibu jadi insan yg berguna di kemudian hari & jadi anak yg soleh dan solehah. selamat belajar duhai anakku, semoga nur dhiazara qasrina terus maju jaya dan cemerlang dlm pelajaran serta mudah difahami apa yg cikgu ajar. lindungi anak anakku dari segala penyakit & merbahaya, sentiasa kau permudahkan segala urusan anak anakku dlm apa jua keadaan. aamiin

Suri suri ada anak macam ni tak ? anak umur 8 tahun, dah pandai faham apa yg kita lalui selama ni. touching sangat rasa harini menyesal pulakkk tak bagi dia beli apa yg dia nak semalam.

Sumber: Syuhada Yacob


Doktor Ni Bagi Tip Redakan Bengkak Buasir. Bukan Tu Je, Ada Rahsia Nak Elak Penyakit Berulang Lagi. Memang Bermanfaat!

Bercerita lanjut tentang merawat penyakit buasir ini, orang yang layak bercakap tentang hal ini lain tidak bukan adalah doktor yang bertauliah. Jadi kali ini kita baca perkongsian daripada Dr Kamarul Ariffin moga dengan perkongsian ini dapat memberi pencerahan buat kita. Maklumlah ada kalanya nak berjumpa doktor bila terkena buasir ni ada rasa malunya juga. Jadi jom hadam info ini.

“Doktor saya buang air besar, ada darah menitik. Tak sakit, tapi darah buat saya risau. Itu buasir ke?”

Ramai orang alami buasir, tapi segan nak jumpa doktor. Kalau boleh tak nak orang tahu. Takut diketawakan. Jangan risau, ini serba sedikit tentang buasir.

Buasir adalah salur darah vena yang membengkak di bahagian bawah rektum dan dubur akibat berlaku pertambahan tekanan pada vena tersebut.

Jika buasir berlaku di dalam rektum, biasanya tidak sakit dan hanya disedari bila ada darah segar semasa buang air besar.

Jika buasir berlaku dekat pada dubur, lazimnya ia sakit, ada unjuran terkeluar dari dubur. Kadang berdarah, kadang tidak.

“Apa yang boleh sebabkan buasir terjadi, doktor?”

Ia terjadi kerana peningkatan tekanan pada vena di dubur, dan keadaan berikut boleh menyumbang kepadanya;

1. Meneran semasa membuang air besar kerana masalah sembelit.

2. Perubahan hormon dan pembesaran janin dalam rahim ketika hamil.

3. Banyak lemak pada organ dalaman dan abdomen kerana kegemukan.

4. Berdiri jangka waktu yang lama setiap hari atau mengangkat benda berat

“Perlukah saya berjumpa dengan doktor?”

Jika dah kena buasir, boleh cuba rawatan berikut di rumah untuk kurangkan bengkak dan sakit.

1. Mandi dengan air suam untuk mengurangkan kesakitan dan kegatalan.

2. Jika ada bengkakan, gunakan ais untuk surutkan bengkak atau duduk di dalam besen yang berisi air garam.

3. Ambil ubat tahan sakit seperti paracetamol, atau ibuprofen. Boleh beli di farmasi.

4. Dapatkan krim sapuan atau supositori untuk rawatan buasir di farmasi. Contohnya: Proctosedyl.

Tapi, jika ada pendarahan, seeloknya dapatkan nasihat dari doktor bagi memastikan bahawa pendarahan tersebut berpunca dari buasir dan bukannya dari penyakit serius yang lain seperti fissura atau kanser usus.

“Kalau nak elak ia berulang kembali, macam mana pula?”

1. Lebihkan pengambilan serat dalam pemakanan anda dengan memakan buah-buahan,sayur-sayuran hijau dan bijirin.

2. Lebihkan minum air, sebaik-baiknya lapan gelas sehari.

3. Bersenaman setiap hari untuk menjaga berat badan dan kecergasan tubuh.

4. Elakkan pengambilan julap yang boleh menyebabkan cirit-birit jika anda sembelit.

“kalau dia kerap jadi dan teruk, ada rawatan lain ke?”

Jangan risau, ada rawatan lanjut untuk buasir. Antaranya:

1. Rubber band ligation: di mana gelung getah yang kecil dipasang di pangkal buasir menyebabkan aliran darah ke kawasan tersebut terhenti dan buasir tersebut mengecut.

2. Sclerotherapy: di mana sejenis cecair contohnya Phenol disuntik ke dalam buasir tersebut menyebabkan dinding saluran vena tersebut mengecut.

3. Hemorrhoidectomy: di mana pembedahan dilakukan untuk membuang buasir tersebut. Pesakit yang menjalani prosedur ini mengambil masa 2-4 minggu untuk pulih.

4. Doppler guided transanal hemorrhoidal dearterialization: di mana ultrasound digunakan untuk mengenalpasti aliran darah arterial terbabit yang kemudiannya disekat.

5. stappler hemmorhoidectomy: pembedahan untuk membuang bahagian tisu yang longgar yang menyebabkan buasir keluar dari dubur.

“Ada apa-apa lagi saya perlu tahu, doktor?”

Buasir kerap juga terjadi pada wanita dalam berpantang. Ada amalan berpantang yang menyarankan ibu-ibu untuk kurangkan minum air dan mengelakkan memakan buah atau sayur-sayuran tertentu.

Ini boleh mengakibatkan masalah buasir. Oleh itu, ibu-ibu dinasihatkan untuk berhati-hati ketika berpantang dan mendapatkan nasihat dan rawatan doktor sekiranya mengalami sembelit atau simptom buasir semasa tempoh berpantang.

OK. Itu sahaja! Semoga bermanfaat!


Kurang Bersenam Punca Mudah Terjatuh Dan Cedera? Ambil Tahu Hal Ini!

Tahukah anda banyak kepentingan dan manfaat jika aktif bersenam. Salah satunya mengelak daripada mengalami masalah kerapuhan tulang.

Situasi ini jika tidak dikawal  boleh menjadi punca mudah terjatuh sehingga mengakibatkan kecederaan.

“Sebenarnya badan kita mempunyai sistem muskuloskeletal yang merupakan bahagian badan yang berfungsi bagi menyokong berat dan membantu pergerakan badan manusia.

“Sistem ini terdiri daripada tulang, sendi, otot, ligamen, tendon dan rawan. Sistem ini disokong oleh sejumlah 206 tulang, 230 sendi dan 600 otot yang membantu pergerakan tubuh yang stabil dan kuat ketika melakukan aktiviti.”

“Terdapat beberapa masalah yang sinonim dihadapi oleh manusia berkaitan sistem muskuloskeletal ini iaitu osteoarthritis, sarkopenia dan ostroporisis.”

“Osteoarthritis merupakan jenis arthritis (sakit sendi) yang paling kerap ditemui. Ianya disebabkan oleh kerosakan tulang rawan sendi akibat umur yang meningkat (rawan menjadi haus).”

“Rawan sendi berfungsi untuk menyerap hentakan dan juga melincirkan pergerakan antara dua permukaan sendi.”

“Sarkopenia adalah satu situasi atau keadaan yang terjadi apabila manusia kehilangan jisim badan, kekuatan serta fungsi otot.”

“Pengurangan jisim badan dan fungsi otot ini terjadi kerana terdapatnya proses penghancuran (catabolisme) dan pembentukan (anabolisme) di dalam sel otot.”

“Penyakit sarkopenia dapat mempengaruhi sistem muskuloskeletal tubuh sehingga berisiko tinggi menyebabkan penderitanya mudah terjatuh dan cedera.”

“Ostroporisis pula adalah penyakit berkaitan tulang yang akan berlaku apabila kehilangan kepadatan tulang, mengakibatkan tulang-tulang rapuh dan mudah patah.

“Ia biasa berlaku di kalangan mereka yang meningkat usia dan golongan wanita selepas menopaus, bila badan tidak lagi dapat menggantikan tisu-tisu tulang yang lama dengan tisu baru yang lebih sihat.”

SIAPA BERISIKO?

Mereka yang berisiko tinggi menghidapi masalah sistem musculoskeletal ini boleh dikategorikan kepada beberapa kumpulan seperti berikut.

APA TINDAKAN ANDA

Konsep pemakanan sihat (healthy plate) atau Suku Suku Separuh amat sesuai dan berkesan untuk diamalkan.

Anda hanya perlu membahagikan pinggan anda kepada suku pinggan bijirin atau produk bijirin, semestinya bijirin penuh seperti nasi perang atau roti, suku pinggan ikan atau ayam, itik, daging mahupun telur serta separuh pinggan buah-buahan dan sayur-sayuran

Amalkan juga aktiviti senaman ringan bagi yang lebih berusia terutama bagi mereka yang berkerja di pejabat dengan kerap melakukan pergerakan seperti berjalan, menaiki tangga, tai-chi ataupun yoga.

Bagi orang muda, senaman yang lebih agresif agak sesuai atas faktor usia dan kekuatan yang boleh memberikan kesan yang lebih cepat dan baik antaranya latihan di gimnasium, muay-thai, berlari anak (jogging) atau mendaki bukit (jungle tracking).

Keluarga: Semoga kita kekal menjaga kesihatan diri termasuk menjaga pemakanan dan kerap bersenam supaya dapat melakukan rutin harian dengan sempurna.


Sotong Bakar Ala Thai Masam Manis, Gerenti Satu Keluarga Suka!

Bagi penggemar makanan laut tentu tak tahan tengok gambar hidangan sotong ini. Mana taknya hidangan ini memang menyelerakan. Memang tak cukup jika hanya hanya masak beberapa ekor sotong aje.

Rasa masam manis membuatkan hidangan ini menjadi kegemaran keluarga. Bagi yang ingin mencuba, apa kata lihat resipi ini.

Sotong Bakar Ala Thai Masam Manis.

Nasihat saya… Sesape yg baru nk try buat sotong bakar Thai ni xpayah la buat.kalau setakat 4-5 ekor confirm xcukup… Kene buat banyak…baru puas. Semua rasa ada masam manis masin.. Complete!

Bahan
Sotong saiz beso
3 sudu besar jus lemon
3 sudu madu
Secubit garam
( cuci sotong.. Lumurkan semua bahan2. Simpan dlm peti sejuk 15minit)
-keluarkan sotong cucuk kepala ngn bdn sotong guna lidi pencungkil gigi
– lap2 guna tisu
-renjis2in dgn minyak
Bakar sampai masak.

Sos
12 btg cili merah
8 btg cili hijau
7ulas bawang putih (bako jap)
(Tumbuk semua)
2 sudu sos tiram
4 sudu gula
5 sudu jus lemon
3 sudu sos ikan
Daun ketumbar ( hiris halus)
Satukan semua bahan…
Lumur atas sotong.

Sumber: Juju Minhad


“Hilang Kucing Bagai Kehilangan Ahli Keluarga Sendiri, I Feel U Bro.”Netizen Kongsi Kesedihan Bersama Saiful Apek

Kucing adalah makhluk kecil namun sangat besar hatinya dengan kasih sayang. Kerana itu, hanya yang bela kucing faham bagaimana haiwan ini cukup menyayangi tuannya dan bagaimana kita sayangi mereka. kehilangan kucing peliharaan bagaikan kehilangan ahli keluarga juga.

Baru-baru ini, pelakon dan pelawak terkenal Saiful Apek menerusi postingnya di laman Instagram berkongsi cerita mengenai kehilangan kucing tersayang buat selama-lamanya.

Video yang memaparkan Saiful Apek bersama kucing yang diberi nama Tiger atau nama panggilannya Ager nyata menyentuh hati para netizen yang mengucapkan takziah dan meminta pelakon tersebut supaya tabah.

AGER mati pada Jumaat yang lalu kerana menghidap F.I.P yang mengakibatkan pelbagai  penyakit kronik.

Kehilangan kucing peliharaan bagaikan kehilangan ahli keluarga juga.

I Feel U


Ikut Cara  Ini Jika Mahu Tampal Periuk Bocor. Cukup Mudah Hanya Guna Bahan Semula Jadi Sahaja.

Kuali atau periuk kesayangan bocor pasti membuatkan ibu-ibu berasa ralat. Apa lagi jika itulah yang selalu digunakan untuk memasak. Walaupun ada yang lain, namun tidak sama dengan satu ini.

Jika sayang sangat dan bocornya sedikit sahaja, jangan terus buang, jom cuba beberapa cara ini untuk menampal kembali tempat berkenaan.

Kapur sirih atau kapur masak ini biasanya orang gunakan untuk merangupkan gorengan, menjadikan masakan lebih kental dan tahan lebih lama. Rupanya ada kegunaan lain yang ramai tak tahu – iaitu menampal periuk bocor.

Mula-mula, bersihkan dulu periuk dan keringkan. Kemudian, ambil kapur makan dan tampal di bahagian periuk yang berlubang. Tepek ikut ketebalan yang sesuai hingga betul-betul menutup lubang.

Bila tampalan dah kering, bolehlah gunakan periuk itu semula. Biasanya boleh test dulu dengan rebus air. Kalau periuk dah tak bocor lagi, bolehlah guna untuk masak macam biasa.

Petua seterusnya adalah dengan menggunakan asam jawa. Caranya lebih kurang sama saja macam guna kapur makan tadi.

Ambil sedikit asam jawa dan pastikan tiada biji. Kemudian sapu dan tampalkan pada bahagian belakang kuali atau tempat yang bocor tadi. Tunggu sampai kering dan cuba gunakan periuk macam biasa.

Satu lagi cara yang menarik untuk tampal periuk bocor ini dikongsikan oleh Puan Normah Bahari. Senang betul, cuma guna kulit pisang!

Untuk menampal, pertama sekali panaskan periuk yang bocor. Kemudian, panaskan api dan gunakan sebelah dalam kulit pisang untuk ditenyeh berulang kali pada tempat yang bocor. (Seeloknya buat di kedua-dua bahagian dalam dan luar). Selepas itu, biarkan sekejap di atas api.

Mengikut pengalamannya, walaupun dah basuh berkali-kali, periuk dah tak bocor lagi. Mungkin getah pada kulit pisang itu yang menahan kebocoran dengan begitu berkesan. Cubalah!

Akhir sekali, cara yang paling biasa orang buat untuk tampal periuk yang bocor adalah dengan menggunakan kertas aluminium. Rupa kertas ini sikit-sikit macam aluminium foil dan biasanya dah siap berpelekat. Tinggal tampalkan saja di bahagian periuk yang bocor tadi.

Boleh cari di kedai hardware. Kadang-kadang di pasar malam pun ada. Harganya pun murah, mungkin sekitar RM2 saja sekaki.

SELAMAT, TAK PAYAH BELI BARU!

Memang jimat kalau praktikkan tips ini. Tapi, ia praktikal untuk lubang yang kecil saja ya.

Kalau tak ada periuk yang bocor buat masa ini, save dulu untuk kegunaan akan datang. Jangan lupa kongsikan dengan rakan-rakan agar lebih ramai dapat memanfaatkannya.

Sumber: Petua Ibu


Sakit Jantung Tapi Tiada Gejala. Rupanya 11 Gaya Hidup Ini Jadi Penyebab!

Semua kita ingin sihat dan menjalani kehidupan dengan sempurna bersama keluarga. Namun, siapa sangka, kita rasa kita sihat, tetapi kadang kala kita rasa seakan sesak nafas. Barangkali, kita anggap ia biasa-biasa aje, hakikatnya ia mungkin ada kaitan dengan serangan jantung.

Sebagaimana yang dinyatakan oleh Public Health Malaysia, serangan jantung disebabkan oleh pelbagai gaya hidup kita.

IKUTI PERKONGSIAN INI.

Pernah dengar orang sakit jantung tapi tiada gejala atau penyakit kronik? Anda pun tahu, kalau kurang bersenam dan diet yang tidak baik boleh menyebabkan sakit jantung. Rupanya banyak lagi perkara yang kita tidak tahu yang boleh menyebabkan sakit jantung Berikut adalah beberapa punca yang telah dikaji ada kaitan dengan penyakit jantung:

1.Masalah dental
– Waa.. Tak sangka masalah dental boleh menyebabkan penyakit jantung. Bagaimana tu? Perkaitannya masih dalam kajian. Ada hipotesis menyatakan bahawa gusi yang penuh bakteria, masuk ke dalam darah dan menjadikan salur darah kita rosak akibat radang termasuk jantung! Jadi jsetiap 6 bulan jumpa doktor gigi tau untuk check gigi.

2.Kerja shift
– Menurut kajian daripada Western Univeristy di Canada, kerja pada waktu malam atau waktu yang tidak tetap ini boleh meningkatkan risiko sakit jantung. Pengkaji menyatakan kerja shift ni memberikan impak negatif pada ritma sirkardian yang mungkin boleh menyebabkan masalah jantung. Jika anda tidak bekerja pada waktu biasa, pastikan anda ambil langkah pencegahan seperti tidur mencukupi, rehat, diet yang baik dan bersenam.

3.Trafik jam
– Bila dah masuk fasa PKPP (pemulihan) ini, mula lah jalan raya jam balik tak. Ianya kondisi yang sangat stress! Kajian menunjukkan jika kita berada dalam trafik selama sejam, ianya meningkatkan risiko untuk dapat sakit jantung. Bunyi bising di atas jalan juga dikaitkan dengan sakit jantung. Kalau boleh, ambillah flexi hour, jangan bergegas pada waktu puncak dan dengar musik radio yang menenangkan. Kalau ada kawan di sebelah, ajaklah berbual.

4.Menopaus awal
– Anda seorang wanita, dan menopaus sebelum umur 46, anda berisiko untuk mendapat sakit jantung dua kali lebih tinggi berbanding yang menopaus selepas 46. Estrogen memainkan peranan penting dalam risiko jantung. Bolehlah lakukan pemeriksaan seperti kolesterol, gula, darah tinggi di klinik kesihatan setiap tahun.

5.Berdengkur
– Jika pasangan anda kata anda kuat berdengkur, anda mungkin kerap mengalami masalah bernafas sewaktu tidur. Ini dipanggil apnea tidur. Ianya terjadi jika salur pernafasan anda menguncup disebabkan otot lidah dan tengkuk menghempap saluran udara tersebut. Keadaan ini dikaitkan dengan penyakit darah tinggi, berdebar-debar, jantung berdegup tidak sekata, strok, dan lemah jantung. Merawat apnea tidur boleh mengurangkan risiko dan merawat darah tinggi.

6.Hepatitis C
– Jika anda ada penyakit hepatitis C, anda mungkin mengalami kolesterol rendah dan tekanan darah yang rendah. Walaupun rendah, anda mempynyai risiko yang lebih tinggi untuk jantung. Mengapa? Kajian menyatakan virus ini boleh menyebabkan radang hati, dan juga di tempat lain seperti jantung! Berbincang dengan doktor anda tentang perkara ini ya.

7.Tidur tak berkualiti
– Jika anda dengan kerap tidur kurang dari 6 jam, anda mempunyai risiko penyakit darah tinggi dan kolesterol. Ianya juga meningkatkan risiko anda untuk mendapat diabetes dan obes. Keadaan ini semuanya boleh memberikan kesan kepada jantung! Namun ini tidak bermakna anda perlu tidur secara berlebihan. Kajian juga menunjukkan jika anda tidur melebih 9 jam secara terlentang, ianya akan meningkatkan risiko untuk anda mendapat diabetes dan strok.Jadi untuk menjaga jantung, badan dan otak, anda tidur selama 7-9 jam ye.

8.Perkahwinan yang tak bahagia
– Pasangan yang sepadan dan hidup bahagia adalah sangat baik untuk jantung. Kajian menunjukkan kalau anda tak bahagia, anda terdedah dengan stress. Bila stress, anda tidak jaga diet, anda tidak mengamalkan gaya hidup sihat. Hormon stress yang berlebihan pun boleh menyebabkan masalah jantung. Jadi kalau ada masalah pasangan, bawa-bawalah berbincang dengan kaunselor atau terapis.

9,Kesunyian
– Jika anda menghabiskan masa dengan orang tersayang, ianya akan mengurangkan stress. Kesunyian menyebabkan anda lebih tinggi untuk dapat sakit jantung. Jika anda dekat dengan keluarga atau kawan rapat, cubalah berhubung dengan mereka. Atau pelihara kucing. Pemilik haiwan memiliki kesihatan jantung yang lebih baik dan hidup lebih lama juga.

10.Terlalu lama menonton TV
– Individu yang asik menonton TV tidak bergerak dan sangat berisiko untuk mendapat sakit jantung. Setiap jam anda melihat TV, meningkatkan risiko setinggi 20%. Jadi bawa-bawalah berdiri setiap jam, berhenti seketika TV, regangkan otot selama 5-10 minit.

11.Terlalu banyak senaman sekaligus
– Senaman bagus untuk kesihatan. Tapi kalau anda baru nak bermula sebab nak dapatkan berat ideal dan jaga kesihatan, mula secara perlahan. Mula perlahan dan tingkatkan senaman secara berperingkat. Jangan sekaligus. Jika anda senam terlalu lama dan terlalu sukar, dikhuatiri ianya boleh menyebabkan masalah jantung. Jadi, mulakan dengan berjalan perlahan dahulu ye.

Jadi anda sudah tahu pelbagai keadaan lain yang boleh menyebabkan masalah jantung kan? Jangan lupa kongsi pada kawan anda agar mereka pun tahu. Semoga bermanfaat.

Kredit: Public Health Malaysia


Lelaki Ini Kongsi 6 Formula Kiraan Emas Dengan Mudah. Barulah Senang Nak ‘Nego’ Harga Lebih Murah. Menarik!

Sudah sampai masanya kita mempunyai ilmu dalam pembelian emas. Jika selama ini kita hanya membeli emas dan mempercayai penjual sahaja, sekarang kita akan lebih yakin dengan pembelian.

Mentaliti kedai itu murah, kedai ini bagus, kedai itu bagi diskaun banyak, kedai ini upah sikit, kedai itu harga emas rendah dan sebagainya, sebenarnya tidak memberi apa-apa erti selagi kita tidak kira.

Ada yang rasa “apa susahnya kira?” Tak susah mana pun jika tahu. Ini yang saya senaraikan khas buat yang belum tahu supaya sekarang, lebih ramai lagi yang berilmu dan tidak diambil kesempatan sewenang-wenangnya.

1. Formula kira upah yang kedai kenakan (jika tidak diberitahu).

Jumlah perlu dibayar – (berat emas x harga emas kedai)

Contoh
Berat emas : 10 gram
Harga emas kedai : RM259
Jumlah perlu dibayar : RM2835

= RM2835 – (10 x 259)
= RM2835 – RM2590
= RM245 ialah upah yang diambil.

Nota : Ada kedai yang tidak bertanggungjawab dan menyembunyikan caj upah. Ada yang langsung tidak tunjuk di resit. Yang ada hanya berat x harga emas dan jumlah perlu dibayar. Ini pentingnya guna formula ini supaya tidak diambil kesempatan.

2. Formula kira harga emas SEBENAR selepas dikira upah.

(Berat emas x harga emas kedai + upah) ÷ berat emas

Contoh
Berat emas : 10 gram
Harga emas kedai : RM259/g
Jumlah upah : RM245

= (10 x 259 + 245) ÷ 10
= (2590 + 245) ÷ 10
= 2895 ÷ 10
= RM289.50 ialah harga SEBENAR emas kedai tersebut selepas dikira upah.

Nota : Jangan terpedaya dengan harga emas kedai yang diberitahu selagi tidak menggunakan formula ini.

3. Formula kira upah setiap gram yang kedai kenakan.

Ikut langkah formula 1 untuk jumlah upah jika tidak dimaklumkan. Kemudian bahagikan dengan berat.

Contoh
Berat emas : 10 gram
Jumlah upah : RM245

= 245 ÷ 10
= RM24.50 ialah amaun upah yang dikenakan pada setiap gram.

Nota : Ada kedai yang mengenakan upah setiap gram yang mahal. Yang paling utama ialah untuk tahu nilai emas per gram yang sebenar selepas upah di formula nombor 2 di atas.

4. Formula kira beli emas baru dengan trade in emas lama.

(Berat emas baru x harga emas kedai + upah) – (Berat emas lama x harga trade in kedai)

Contoh
Berat emas baru : 10 gram
Berat emas lama : 5 gram
Harga emas kedai : RM259/g
Harga trade in kedai : RM230/g
Jumlah upah : RM245

= (10 x 259 + 245) – (5 x 230)
= (2590 + 245) – 1150
= 2835 – 1150
= RM1685 ialah amaun yang perlu ditambah untuk beli 10g emas baru setelah trade in 5g emas lama.

Nota : Sudah hampir tiada istilah susut nilai 25% dari harga emas masa beli. Semuanya bergantung kepada harga emas trade in bagi kedai itu.

5. Formula perbandingan kedai ADA UPAH vs kedai FREE UPAH.

Ada 2 formula dalam kategori ini. Formula pertama yang paling ringkas iaitu bandingkan jumlah kena bayar kedua-dua kedai jika berat emas yang ingin dibeli sama.

Formula kedua yang lebih terperinci dalam kategori ini ialah dengan membandingkan harga untuk 1 gram kedua-dua kedai.

Contoh

Kedai Emas A ADA UPAH
Kedai Emas B FREE UPAH

Berat emas : 10 gram
Harga emas Kedai A : RM259/g
Harga emas Kedai B : RM270/g
Jumlah upah Kedai A : RM245
Jumlah upah Kedai B : FREE UPAH

Kira harga emas sebenar Kedai A ADA UPAH

= (10 x 259 + 245) ÷ 10
= (2590 + 245) ÷ 10
= 2895 ÷ 10
= RM289.50 per gram

Kira harga emas Kedai B FREE UPAH

(Berat emas x harga emas kedai) ÷ berat emas

= (10 X 270) ÷ 10
= RM270 per gram

Kedai A ADA UPAH lebih mahal RM19.50 untuk setiap gram berbanding Kedai B FREE UPAH.

Nota : Jangan buat kesimpulan awal dengan membandingkan harga emas kedai sebelum dikira bersama upah. Gunakan formula ini dan jika kedai dengan upah hasilnya murah dari kedai yang FREE UPAH, bermakna kedai itu upahnya murah dan belilah di kedai itu. Yang penting, WAJIB TAWAR UPAH. Jika tidak tawar, anda akan membayar lebih.

6. Formula bandingkan yang mana lebih untung trade in di kedai atau simpan di Ar Rahnu.

(Berat emas x harga trade in kedai) – (berat emas x harga Ar Rahnu x 70%)

Berat emas : 10 gram
Harga trade in Kedai emas : RM230/g
Harga emas Ar Rahnu : RM272/g
Kadar peratus pinjaman : 70%

= (10 x 230) – (10 x 272 x 70%)
= 2300 – (2720 x 70%)
= 2300 – 1904
= RM396 ialah lebihan nilai yang dapat jika trade in di kedai berbanding simpan di Ar Rahnu (Ar Rahnu belum masuk upah simpan).

Nota : Jika masih sayang emas yang lama, simpanlah di Ar Rahnu. Jika memang sudah bosan atau mahukan rekaan yang baru, trade in sahaja di kedai. Tetapi pastikan kira dahulu. Ambil tahu harga emas Ar Rahnu dan harga Trade In kedai.

Semoga dimanfaatkan ilmu ini sebaiknya. Silakan tekan butang share buat manfaat semua. Dilarang copy paste ye.

#CabaranRM3 masuk hari ke 74 hari ini (17 Ogos 2020) dan jumlah terkumpul yang anda perlu ada dalam tabungan ialah RM222.

Cabaran ini adalah untuk menggalakkan semua menyimpan atau menabung untuk membeli emas dengan menyimpan RM3 setiap hari selama 180 hari. Selepas sampai sasaran hari, kita akan ada cukup duit untuk beli sekurang-kurangnya 2 gram emas. Menabung sendiri dan beli sendiri nanti. Saya hanya memberi motivasi dengan membuat post peringatan setiap hari untuk #CabaranRM3 ini.

Ilmu yang amat berguna jika memilih emas sebagai aset pelaburan jangka masa panjang Selamat merancang simpanan buat keluarga!


Lelaki Melutut Nak Makan Tak Ada Duit, Video Azad Jasmin Buat Netizen Rasa Simpati.

Pelakon terkenal Azad Jazmin yang sering menjadi perhatian para peminatnya dengan gelagat lucunya, kali ini mengundang sebak dikalangan netizennya.

Menerusi perkongsian di Instagramnya, dia memuat naik video menunjukkan seorang lelaki sedang melutut meminta duit untuk membeli makanan.

Bimbang keselamatan lelaki yang berada di tengah jalan, Azad atau nama sebenarnya Azad Jasmin John Louis Jeffri, 45 memberi sumbangan kepada lelaki berkenaan.

Mendengar luahan lelaki itu, Azad berharap situasi ini tidak berlaku di negara ini. Kehidupan rakyat yang semakin susah sehingga sanggup berbuat demikian demi mengisi perut yang kelaparan.

Apa yang pasti, apa jua alasan mengenai lelaki itu, sebagai manusia tidak salah hulurkan bantuan untuk ringankan beban.

Seterusnya ikuti perkongsian ini.

Cerita pagi ni, masa hantaq anak pe sekolah… kesian.. ramai yg terkesan.. bahaya sgt dok pe mintak duit tgh jalan macam ni… aduh… Hope Malaysia 🇲🇾 akan pulih sepenuhnya amin… langkawi siakap mahal, Penang sotong mahal..

Meninjau di ruangan komen, rata-rata netizen meluahkan rasa sempati melihat cara lelaki berkenaan meminta duit.

Sumber: azadsyaziraroses


Berdikari Ni Baik Untuk Isteri & Suami Tapi Kurang Baik Untuk Rumah Tangga Kita Sendiri. Ini Kesilapan Kebanyakan Suami Pada Hari Ini

Lumrah hidup berpasangan perlu ada persefahaman dan tolak ansur antara satu sama lain. Tetapi kini kebanyakan wanita dilihat lebih suka berdikari dan membuat keputusan sendiri dengan alasan lebih selesa dan tidak mahu menyusahkan.

Atas faktor itu juga menjadikan semakin mudah dilihat sang isteri lebih memilih untuk berdikari. Tak kurang ada juga isteri memilih untuk berdikari atas faktor terpaksa namun ada juga yang tidak mahu membebankan suami.

Namun apa juga pilihan, biarlah ia berpada dan jangan sampai membuatkan ada hati yang terluka. Walaupun mungkin  isteri kini lebih bijak bertindak dan tidak lagi hanya mengharapkan  bantuan suami dengan alasan tidak mahu menyusahkan, tak ada salahnya jika masih meminta pertolongan suami hatta sekelumit saja bantuannya.

Apabila si isteri terlalu berdikari, ia secara tidak langsung menyebabkan rasa hormat dan kebergantungan kepada suami menjadi longgar.

Banyak perkara dan keputusan dilakukan sendiri dan lebih memburukkan keadaan apabila si isteri langsung tidak berbincang dengan suami termasuk dalam hal yang memerlukan dia membuat keputusan.

“Baik utk suami, tapi kurang baik utk rumahtangga…”

Ada isteri yg berdikari ni memg bgus sbb byk perkara yg sepatutnya dibuat suami, dia dapat buat sendiri…dlm ertikata yg lain, dia mengurangkan beban suami…

Suami dah tak perlu buat apa yg isteri dia dah buat…dia mgkin cuma perlu bertanya, follow up ttg perkara2 itu sahaja…

Cumanya bila kita sebagai suami terlalu membiarkan byk perkara diselesaikan isteri, diuruskan isteri dan dia buat on behalf of suami, maka itu sebenarnya sgt2 tak baik utk hubungan rumahtangga kita…

Kita akan jadi selesa dan bila kita selesa, apa yg kebiasaannya kita jadi? Kita lupa diri, kita alpa dan kita dh xnk buat dh apa yg isteri selalunya buat walaupun itu sebenarnya tugas kita sbgai seorang suami…

Isteri memg byk perkara yg dia boleh buat sendiri…walaupun pd permulaannya dia kurang mahir, tp bila dh selalu buat, dia akan mahir…tp dia tetap seorang isteri, seorang perempuan yg mempunyai naluri bahawa, apa yg dibuatnya itu hanyalah sebagai satu bentuk pertolongan kpd si suami…

Pertolongan yg sementara…

Dan dia masih perlukan suami utk buat keje2 tu bila suami ada masa, ada kelapangan dan tak sibuk…dia tetap nk suami jadi suami, isteri jadi isteri…bukan smpai tahap tugas2 isteri dah mcm seorang suami…sehingga terpaksa menggalas, memikul dan menguruskan segala2nya sendiri…

Berdikari ni baik utk isteri, baik utk suami tapi kurang baik utk rumahtangga kita sendiri…ini kesilapan kebanyakan suami pada hari ini…

Terlalu membiarkan isteri berdikari sehingga isteri selalu berfikir, “Utk apa aku ada suami…


Cegah & Kawal Kanser Melalui Pemakanan. Dr Hamid Arshat Senaraikan 5 Ni, Sila Ambil Tahu!

Diuji dengan penyakit kronik seperti kanser, hakikatnya itu suatu dugaan yang cukup besar. Ketika itu semangat juang dan ketabahan diri amat-amat diperlukan dalam melawan penyakit merbahaya ini.

Selain sepanjang tempoh jalani rawatan untuk kembali sihat, bab pemakanan perlu juga diberi perhatian agar kanser tidak menjadi aktif.

Hal ini telah dikongsikan oleh Dr Hamid Arshat untuk info bersama.

Bagi mereka yang telah dilanda penyakit kanser payudara atau pun lain2 jenis kanser dan telah menjalani rawatan, ada beberapa jenis makanan yang dikatakan bolih mengawal pertumbuhan semula dan cegah dari merebak.

1.Marshroom/jamur/cendawan, ia mengandungi sesuatu yg blok enjim aromatase yg diperlukan untuk membentuk hormon estrogen, cendawan jenis shitake.

2. Delima, sekarang ini banyak produk juice delima dipasaran.

3 Blueberries, sukar didapati kerana bukan buah tempatan, lain2 jenis berry pun berkhasiat.

4.Cinnamon/kayu manis, mudah didapati dan memang sering digunakan dalam masakan dan kueh2.

5. Biji anggur extract yg mengandungi resveraterol yg memang banyak khasiat kesihatan. Klinik kita ada NuRev yg bahan utamanya ialah resveraterol. Disamping makanan2 tersebut penting juga amalkan caragaya hidup sihat saperti exercise, relaks, banyakkan baca quran dan zikir


“Diri Anda Yang Lama Akan Hilang, Yang Baharu Ada Di Sini.” Beri Bayangan Keadaan Kesihatan, Chef Adamdidam Meninggal Dunia. Al-Fatihah!

Semalam kita dikejutkan dengan berita kematian pengasas Produk Kecantikan Dnars Skincare dalam satu kemalangan jalan raya. Pagi ini satu lagi berita kematian diterima.

CHEF selebriti, Chef Adam Mahamed Ismail atau lebih dikenali sebagai Adamdidam dijemput Ilahi pada usia 29 tahun. Berita tersebut dikongsikan oleh sepupu beliau, Natasha Amran menerusi laman Instagram pagi tadi. Allahyarham Adamdidam meninggal dunia akibat jangkitan paru-paru.

“Kami (pihak keluarga) memang mengetahui tentang keadaan kesihatan Adam yang menderita sudah lama.

“Sejak Februari lagi keadaan dia sudah tidak berapa okay,” katanya ketika dihubungi mStar pada pagi Ahad.

Tambahnya, Adam meninggal dunia di kediaman ibu bapanya di Kota Bharu, Kelantan dan solat jenazah akan diadakan di Masjid Telipot. Kemudian, Allahyarham akan dikebumikan di Tanah Perkuburan Islam Lemal, Pasir Mas selepas solat Zohor.

Selain itu, Neelofa yang juga merupakan saudara kepada Allahyarham turut memuat naik berita dan sekeping gambar kenangan bersama arwah sewaktu kecil menerusi instastorynya.

Terdahulu, Adamdidam seolah-olah memberikan bayangan tentang keadaan kesihatan diri beliau menerusi posting kedua terakhirnya di Instagram.

“Sudah terlalu lama saya menghilang… apabila sesuatu berlaku, memang sukar untuk mengembalikan kehidupan anda kepada sediakala. Sekelip mata, hidup anda berubah 360! Dan perancangan anda? Lupakan sahaja. Ia hilang. Anda rasa tidak berdaya.

“Terlalu banyak berfikir dan semua perkara mengarut menerjah ke fikiran. Sekurang-kurangnya itu apa yang saya rasa. Tetapi percayalah, selepas semua masalah, ada kehidupan yang kuat, sihat dan bahagia yang menanti anda.

“Sebuah hidup yang lebih baik! Diri anda yang lama akan hilang, tetapi yang baharu ada di sini. Bukannya buruk, tetapi semangat yang lebih baik. Sesiapa yang berdepan ujian, ingatlah, Dia memberikan ujian paling getir kepada hamba-Nya yang paling disayangi,” tulis Adam pada 20 Februari lalu.

Adam sebelum ini pernah terlibat dalam program TV Rasa sebagai hos untuk Rasa Ketuhar Kuali dan jelajah Rasa Nusantara. Selain itu, Allahyarham juga merupakan salah seorang instafamous jemputan dalam Program TV Rasa Instafamous.

Semoga rohnya dicucuri nikmat dan ditempatkan di kalangan orang yang beriman.


Penyakit Suami Isteri Tidur Berasingan,  Jangan Biarkan Berlaku Kalau Nak Hubungan Kekal Lama!

Jika ada pasangan muda yang sudah mula tidur berasingan, itu petanda bahaya dalam rumah tangga anda. Tidur bersama merupakan kunci keintiman hubungan suami isteri. Di sinilah juga kebahagiaan terbina. Tanpa waktu malam hari, hubungan pastinya jadi sangat hambar.

Jika pasangan muda memilih untuk tidur berasingan seharusnya carilah jalan penyelesaian secepat mungkin.

Kena buka minda dan cari punca secepat mungkin mengapa hal ini terjadi. Baik suami atau isteri, jangan sesekali ego. Sama-sama perbaiki diri.

Undang dosa
Ketahuilah bahawa menjaga hubungan dalam hubungan suami isteri diberi ganjaran pahala dan mengabaikannya juga boleh mengundang dosa. Jadi tidak salah rasanya jika anda berusaha lebih sedikit dan usah pandang ringan akan masalah ini. Berusaha untuk menambah ibadat dalam kehidupan kita.

Kenal Pasti Punca
Perkara terdahulu yang seharusnya ada berikan perhatian adalah mengenal pasti punca mengapa suami lebih selesa untuk tidur berasingan dan anda sendiri merasa selesa untuk berada jauh daripadanya setiap hari.

Jika suami lebih selesa menonton tv hingga ke malam, tegurlah dia dan ajaklah dia bersama anda di dalam bilik. Jika perlu, anda sendiri yang menemaninya menonton.

Berbincang Secara Terbuka
Ajaklah suami berterus terang mengenai masalah ini. Mungkin juga ada ketidakpuasan hati baik anda mahupun suami yang mengganggu masa untuk tidur bersama-sama.

Faktor Kerja
Ramai menjadikan alasan faktor kerja dan syif suami dan isteri yang tidak sama setiap hari sebagai alasan terbesar untuk tidur berasingan.

Cubalah ambil cuti anda sesekali dan beradalah di rumah bersamanya seketika di siang hari bagi menyemarakkan kembali hubungan anda. Berusahalah untuk mengubahnya menjadi lebih baik, seperti orang lain.

Guna Taktik Sesuai
Sesekali gunakan taktik yang bersesuaian misalnya merajuk ntuk mengusik hati si suami untuk lebih prihatin dengan anda. Namun jika cara ini tidak berkesan, cubalah cara lain yang mampu mengusik jiwanya untuk tidur di samping anda. Mungkin merangsangnya menjadi lebih drastik adalah jalan sesuai. Selidik kemahuannya.

Perbaiki Masalah Seksual
Mungkin juga suami mula menjauhi anda kerana kedinginan seks mahupun kemahuannya gagal dipatuhi anda. Siapa tahu bukan? Berbincang adalah jalannya. Namun jika seks menjadi puncanya, sebagai isteri anda seharusnya memulakan langkah agresif untuk mengubah diri anda sendiri. Ingatkan bahawa ianya satu ibadat!

Jumpa Kaunselor
Jika segala usaha menemui jalan buntu, tidak salah untuk anda dan pasangan mendapatkan bantuan daripada kaunselor untuk memulihkan masalah ini. Jangan pandang ringan kerana ia akan membinasakan rumah tangga anda untuk tempoh yang lama.